text:
Kigali bati “icya Nduba kirakemuka umwaka utaha” PAC iti “ibyo ni ibisanzwe”
Parfait Busabizwa umuyobozi wungirije w’umujyi wa Kigali ushinzwe ubukungu yabwiye Komisiyo y’abadepite yo gukurikirana imikoreshereze y’umutungo wa Leta (PAC) ko mu mwaka w’imari ugiye gutangira ikibazo cy’ikimoteri cya Nduba kizabonerwa umuti. Abadepite bati “iryo sezerano rihora rivugwa”
Mu cyumweru gishize abadepite bagize PAC bagiye gusura ikimoteri cya Nduba kivugwa muri Raporo y’umugenzuzi mukuru w’imari ya Leta iheruka, bahageze babura n’umuyobozi n’umwe wo kubakira.
Kuri uyu wa kabiri nimugoroba batumije ubuyobozi bw’Umujyi wa Kigali bababaza kuri iki kimoteri kibangamiye abatuye ku musozi kiriho ku mpinga mu murenge wa Nduba ndetse n’ibidukikije muri rusange.
Umuyobozi mushya w’umugi wa Kigali Marie Chantal Rwakazina mu minsi micye amaze ku buyobozi yavuze ko amaze gusura iki kimoteri kabiri, kubera uburemere bw’ikibazo.
Hon Juvenal Nkusi uyobora PAC ati “tujya kugisura tutaranagera aho tukibona imodoka yacu yajemo amasazi.”Nyuma avuga ibindi bibazo byinshi byo kwangiza ibidukikije bagisanzeho.
Athanase Rutabingwa, Umuyobozi wa Njyanama y’umujyi wa Kigali avuga ko ikibazo cy’iki kimoteri gikomeye kandi gihangayikishije umujyi wa Kigali.
Parfait Busabizwa umuyobozi wawo wungirije ushinzwe ubukungu avuga ko gahunda iriho ari ukugira uburyo bugezweho bwo gucunga imyanda y’umugi, ngo nicyo gisubizo kirambye.
Aba bayobozi bavuze ko mu myaka ishize bagiye bemerera abadepite ko iki kibazo kigiye gukemuka ariko ntibigerweho, ngo ni ukubera ba rwiyemezamirimo.
Perezida wa Njyanama Rutabingwa ati “hari umushomari wariho avugana na RDB nyuma yigihe aragenda ibiganiro ntibyakomeza.”
Ubu ariko iki kibazo ngo kiri kwigwaho na MININFRA, RURA, REMA, RDB, Umujyi wa Kigali n’umushoramari. Bityo ngo hari ikizere nk’uko Perezida wa Njyanama abivuga.
Igisubizo ngo ni vuba, Abadepite bati “ni ibisanzwe”
Parfait Busabizwa we avuga ko ari mu mwaka w’imari utaha (uzatangira mu kwezi gutaha). Abadepite bahise bashidikanya kuko ngo si ubwa mbere bahawe isezerano nk’iri kuri iki kibazo.
Perezida wa Njyanama yavuze ko ibyo bababwira atari ukugira ngo babashimishe ahubwo nabo babyizeye, ngo kereka habayeho indi mbogamizi.
Rutabingwa ati “Ariko ntabwo tubibibizeza 100% kuko ntabwo ari ‘budget’ yacu, ntabwo ari amafaranga dufite none aha turi butange, ntanubwo ari twe tubikora. Niyo twaba dufite n’amafaranga dukenera n’umuntu ufite ubuhanga wo kubikora. Dushobora no kuza tukaganira yagera aha tugasanga ntashoboye.”
Abashoramari bashakaga gushora mu mushinga wo kubaka uburyo bugezweho bwo kwita ku myanda mu mugi ngo bagendaga babivamo ku mpamvu zinyuranye, bamwe ngo ko imyanda ari mike, abandi ngo bashaka kuyikoramo amashanyarazi ariko ahenze, REG ivuga ko itazayagura n’izindi.
By’ibanze, Parfait Busabizwa yavuze ko ubu bagiye guha iki kimoteri inkeragutabara zikakizitira, zikagicunga, abaturage bavomaga amazi yandujwe nacyo bakagezwaho amazi meza. Amafaranga y’ibi bikorwa ngo yanahawe Akarere.
Ikimoteri cya Nduba kiri hejuru ku mpinga y’umusozi mugari kandi muremure mu murenge wa Nduba Akagari ka Muremure, kigakora ku midugudu ibiri ya Taba na Musezero. Hari amatoni menshi y’imyanda iri ku gasi, ikusanywa iva mu ngo n’ibigo mu mugi wa Kigali.
Photos©C.Nduwayo/Umuseke
Callixte NDUWAYO
UM– USEKE.RW


c: text/html

text:
Isomo ryo mu gitabo cy’Umuhanuzi Malakiya 3,1-4
Ngaha ngiye kohereza intumwa yanjye kugira ngo intunganyirize inzira. Ni bwo Umutegetsi mushaka azaza mu Ngoro ye abatunguye; koko rero, Umumalayika w’isezerano mwifuza, nguyu araje! Uwo ni Uhoraho, Umugaba w’ingabo, ubivuga. Ni nde uzihanganira umunsi azazaho? Ni nde uzakomeza agahagarara igihe azigaragariza? Azaba ameze nk’umuriro w’umucuzi cyangwa nk’isabune y’umumeshi. Azicara hamwe kugira ngo ashongeshe kandi asukure. Azasukura bene Levi, abayungurure nk’uko bagenzereza zahabu na feza, maze bazegurirwe Uhoraho kugira ngo bamuhereze amaturo bakurikije amategeko. Ubwo rero amaturo ya Yuda n’aya Yeruzalemu azongera kunyura Uhoraho, mbese nko hambere, mu myaka ya kera.

robotstxt: allowed

filter: keep


text:
Abamotari mu bice bitandukanye by’akarere ka Gatsibo, barifuza ko abayobora amakoperative yabo bajya bagira manda bamara ku buyobozi, ngo ku mpamvu z’uko abaziyobora usanga bagira koperative nk’akarima kabo iyo batinze ku buyobozi.
Ngo komite zihawe manda koperative zazamuka
Bamwe mu bamotari baganiriye na Nonaha.com bavuga ko abaperezida b’amakoperative mu karere ka Gatsibo, bagiye bagira manda byabafasha mu mikorere y’amakoperative ndetse ngo mu gihe manda zabo zirangiye bakabazwa ibyo bakoze.
Museveni Etienne, umwe mu bamotari yagize ati "Utanabitinzeho ibintu by’amakoperative by’abaperezida byo byabaye nk’akarima k’igikoni, bitunze abaperezida kurusha abanyamuryango, bibaye manda idasubirwaho numva ko byatanga umusaruro".
Abandi bati "Iyo umuntu akora hakajyaho manda niba ari imyaka nk’ingahe bashyizeho, ni ukuvuga ngo iyo hagiye kuba ihererekanya hari ibyo yerekena byakozwe, iyo umuntu rero ntabyo yerekana nta n’icyo bimubwiye, niyo mpamvu ubona amakoperative atajya azamuka, ntashobora kuzamuka umuntu ayobora imyaka icumi kuva koperative ishinzwe akavaho kubera yariye umutungo nta n’umubaza. Hari manda yajya abazwa ibyo yakoze yaba yarariye umutungo agakurikiranwa".
Umuyobozi w’ihuriro ry’amakoperative y’abamotari mu karere ka Gatsibo, Rwabarinda Aloys, yabwiye Nonaha.com ko ubusanzwe byajyaga bikorwa, gusa ngo bagiye kongera basubire inyuma barebe ko hari aho manda z’abaperezida zarangiye bongere batore.
Yagize ati "Urebye kuvuga ngo ntabwo byakorwaga njye navuga ko atari byo na cyane ko hirya no hino iyo dukoze inama turabaza tuti nyobozi zimaze igihe kingana iki? Noneho aho dusanze zarangiye tugatora bityo rero hashingiye ku itegeko aho manda zizajya zirangira hazajya habaho amatora. Aho biri rero hirya no hino abadasobanukiwe n’itegeko tugiye gufatanya n’izindi nzego z’amakoperative mu karere hano iwacu aho manda zarangiye dutoreshe bundi bushya".
Manzi Theogene, umuyobozi w’akarere ka Gatsibo wungirije ushinzwe iterambere ry’ubukungu, na we yemeza ko hagiyeho manda mu makoperative y’abamotari hari umusaruro byatanga ariko agasaba abamotari gutegura umwanya bakaganira ku bintu bitandukanye byatuma koperative zabo zitera imbere.
Yagize ati "Nanjye nshyigikiye ko umuntu atayobora ubuziraherezo, nshyigikiye ko hakwiye kuba hajyaho igihe runaka kizwi perezida wa koperative ari buze kuba ayiyobora akaba yanabasha gusimburwa n’abandi bashobora kuzana amaraso mashya, bashobora kuzana ibitekerezo bishya kugira ngo babashe guteza imbere amakoperative yabo, bategure igihe dukwiye kuba tuganira nabo twumve ku buryo burambuye ibitekerezo n’ingorane bafite tujye inama na bo, batugire inama, n’ubwo turi abayobozi b’akarere na bo batugira inama kandi zatwubaka, zadufasha natwe kurangiza inshingano zacu neza".
Ikibazo cy’imiyoborere mibi y’amakoperative y’abamotari si umwihariko w’akarere ka Gatsibo gusa, mu bice bitandukanye by’igihugu usanga abamotari bibaza banijujutira imwe mu misanzu batanga mu makoperative irengero ryayo ngo bakaribura.


text:
Abayobozi b’inzego z’ibanze mu karere ka ngororero barasabwa kujya bacyemura ibibazo by’abaturage kugihe, batarindiriye ko ubuyobozi bwo hejuru bumanuka bukaba aribwo bubicyemura, na cyane ko haribyo bwakira byakabaye byaracyemukiye munzego zo hasi. Mukarere ka ngororero, abaturage bo mumirenge itandukanye bahuriye kuri stade ya Rususa, IHEREREYE MU MURENGE WA Ngororero aho bagaragazaga ibibazo bafite bitandukanye babigaragariza ubuyobozi bw’umuvunyi ndetse n’ubw’akarere kugirango […]
Ngororero: Umuvunyi arasaba abayobozi gukemura ibibazo by’abaturage bidategereje ubuyobozi bwo hejuru
Ruhango: Amaze imyaka isaga 28 atagira icyangombwa kimuranga kubera kutandikishwa mu irangamimerere
Umusore witwa MUSINGIZE Emmanuel ubarizwa mu mudugudu w’i Pate mu kagali ka Mwendo Umurenge wa Mbuye akarere ka Ruhango, kuri ubu utagira icyangombwa nakimwe kimuranga, arasaba ubuyobozi bw’umurenge kumworohereza akabona serivisi z’iranga mimerere, kuko ngo nyina wakabaye yaramwandikishije mu iranga mimerere yabyanze ndetse kuri ubu yamaze kumuta akigendera akaba atazi n’aho yamaze kwerekeza. Umusore witwa Musingize Emmanuel ubarizwa mu […]
Ruhango: Barifuza ko inkoni yera ikoreshwa n’abafite ubumuga bwo kutabona ihabwa agaciro
Ubwo hizihizwaga umunsi mpuzamahanga w’inkoni yera ikoreshwa n’abafite ubumuga bwo kutabona, bamwe mubatuye umurenge wa Byimana mu karere ka Ruhango barimo n’abafite ubumuga, baravuga ko iyo nkoni ifitiye akamoro abafite ubumuga ku buryo ikwiye kubahwa ndetse n’abafite ubumuga bayikoresha bakubahwa. Murugendo rwo kuzirikana umunsi mpuzamahanga w’inkoni yera ikoreshwa n’abafite ubumuga bwo kutabona, urugendo rugamije guha agaciro iyo nkoni yera […]
Nyarugenge: Gutanga ibitabo byogusoma mu mashuri abanza byitezweho kuzahura ireme ry’uburezi.
Ubuyobozi bw’ikigo cy’amashuri abaza cya Karama kiri umurenge wa Kigali akarere ka Nyarugenge, buvuga ko mbere y’uko ikigo gihabwa na Save The children ΄Umuryango Mpuzamahanga wita kubana΄ ibitabo by’abana byogusoma hagaragaraga ikibazo cy’umubare muke w’ibitabo byo gusoma bikaba byatezaga icyuho mu ireme ry’uburenzi. Umuyobozi w’Ishuri ribanza rya EPR Karama, Muntwali Alodie, avuga ko abana batashoboraga kumenya gusoma neza bose kubera […]
Ruhango: Urubyiruko rufite intego yo kwigira ku mateka y’urugamba rwo kubohora igihugu.
Nyuma yo gusura umupaka wa Kagitumba mu karere ka Nyagatare ahatangirijwe urugamba rwo kubohora igihugu, bamwe mu rubyiruko rw’abakorerbushake rwo mu karere ka Ruhango baravuga ko a mateka y’uruygamba rwo kubohora igihugu, babonye agiye kubigihsa gukora cyane bakiteza imbere ibyo ubuyobozi bw’aka karere buheraho buvuga ko amasomo babonye agiye kubafasha kwitangira ibikorwa bizamura iterambere ry’abatuye aka karere. Urubyiruko rw’abakorerabushake rwo […]
Amakimbirane ni bimwe mu bibazo byugarije umuryango ndetse bigatera n’ubukene kuko abagize umuryango badakora ngo biteze imbere
Amakimbirane ni bimwe mu bibazo byugarije umuryango nyarwanda nkuko tubigaragarizwa na bamwe mu bagize umuryango uharanira amahoro n’iterambere OPD mu kiganiro twagiranye kuwa 25.10. 2022 Mukiniro na Maître MUJAWAMARIYA Dathive umuyobozi wa OPD avuga ko Kurwanya amakimbirane mu muryango biba bigamije kwimakaza umuco w’amahoro bityo umuryango ugatera imbere. Aragira ati “myubyukuri kurwanya amakimbirane mu muryango bifasha kwimakaza amahoro ku buryo […]
Kwirinda amakimbirane isoko y’amahoro n’iterambere
Bamwe mu batuye akarere ka Muhanga bavuga ko hari ubwo amakimbirane akura avuye ku muntu umwe agakwira mu baturanyi ndetse bikagira ingaruka ku bantu banshi Valens Ndikumana atuye mu murenge wa Nyamabuye avuga ko yari yaratewe umujinya n’uburyo yari yarimwe icyangombwa cy’ubutaka kuko kitari gihuye n’indangamuntu avuga ati’’ nagiye kugurisha isambu nsanga icyagombwa cyanjye kitariho amazina yanjye y’ukuri ngiye kugikosoza […]
Muhanga: Kubana badashyingiranye,intandaro y’amakimbirane yo mungo hagati ya bamwe mubashakanye bo mumurenge wa Kibangu
Bamwe mubatuye mumurenge wa Kibangu mukarere ka Muhanga bavuga ko hakiri ingo zikibanye mu makimbirane ibyo badatinya kuvuga ko binagira ingaruka ku iterambere ry’umuryango, ndetse n’abana bavuka muriyo miryango ugasanga bibagizeho ingaruka zirimo no kutajya mu ishuri, nubwo ubuyobozi bw’intara y’amagepfo bwo buvuga ko bukomeje ubukangurambaga. Muhimpundu Beatrice nna Uwera Marie Oliva, bavuga ko ubuyobozi bwagerageje kubegera kugirango bubigishe ibyiza […]
Bureran: Ubusinzi ngo yaba ari imwe mu mpamvu nyamukuru zitera amakimbirane mu miryango
Abatuye mu karere Kaburera Burera mu murenge wa Bugarama, bavugako ko imyitwarire mibi yo kunywa inzoga nyinshi itera amakimbirane mu miryango yabo bigatuma badatera imbere. Kombonera Christine numwe mubagore bakunze guhohoterwa numugabo we kuko yasinze. Christine yagize ati “Ubusinzi bwumugabo wanjye bugiye kudutandukanya no kugabana umutungo kuko kubana numuntu uhora ankubita ndetse ntanamugaburira, ndabirambiwe, kubwibyo rero nta kindi cyemezo […]
Kamonyi: Amakimbirane yo mu ngo intandaro y’inda zidateganyijwe ku bangavu
Mu gihe gahunda y’igihugu cy’u Rwanda ari ukurandura ikibazo cy’inda zidateganyijwe ku bana b’abakobwa, mu karere ka kamonyi, umurenge wa ngamba akagari ka kabuga, abakobwa bavuga ko kuba ababyeyi babo babanye mu makimbirane ari imwe mu ntandaro y’inda zidateganyijwe kuri bo. Ibi abana b’abakobwa bavuga ba bishingira ku kuba abayeyi bahora mu makimbirane adashira bakirengagiza inshingano bafite ku bana zo […]


text:
Minisiteri y’Uburezi (MINEDUC) irasaba inzego z’uburezi gukurikirana imyigire y’abanyeshuri, ikaba isaba ababyeyi bahagarariye abandi mu mashuri kuba hafi no kumenya uko abana biga mu rwego rwo kuzamura ikigero k’imitsindire.
Ibi ni ibyagarutsweho n’Umunyamabanga wa Leta muri Minisiteri y’Uburezi, Dr. Munyakazi Isaac, mu nama yahurije hamwe inzego z’uburezi mu Mujyi wa Kigali n’ababyeyi bahagarariye abandi mu mashuri.
Ati “Iyo ishuri rimaze imyaka itatu, ine, itanu abana batsindwa abantu bakabyakira gutyo bakabyemera, buriya si ishuri ritsindwa, ni bimwe mwabonye abana bagera mu mwaka wa 6 batazi kwandika izina rye, kandi ugasanga umuyobozi amaze muri iryo shuri imyaka 6, afite abarezi bahembwa, afite ibitabo ahabwa na REB, ariko umwana wiga muri icyo kigo umusaruro ukaba uw’uko ikigo yigamo gihora mu myaka itandatu ishize gihora kiri mu bigo bya nyuma mu Rwanda.”
Aha yasabye abayobozi b’amashuri kuva mu biro byabo bakajya kugenzura mu mashuri niba abana barimo kwiga, niba abarimu barimo kwigisha, no kureba niba abarimu bategura amasomo.
Yagiriye inama abayobozi b’amashuri kujya basura nibura abarimu babiri ku munsi, nyuma y’ibyumweru bibiri ngo yaba amenye uko abarimu bigisha, mu byumweru bibiri umuyobozi yaba amaze gusura abarimu be bose, andi masaha akaba ayo gukora imirimo yo mu biro.
Ati “Gusura abarimu babiri ku munsi, ukwezi kwarangira umwarimu wese uzi ikibazo afite, waba usuye umwarimu kabiri, ubwa mbere kumugira inama, ubwa kabiri kureba ko yikosoye, ibyo bibananiza iki?”
Dr. Munyakazi yanasabye abashinzwe uburezi ku rwego rw’imirenge, kugenzura ko buri muyobozi w’ishuri afite ingengabihe igaragaza uko asura abarimu ayobora.
Yasabye kandi abayobozi b’uburezi mu turere gukurikirana ko buri muyobozi w’ishuri afite ingengabihe yo gukurikirana uko abarezi bigisha akamenya buri mwarimu uko yigisha, n’uburyo yigisha, niba ananigisha yateguye.
Ati “Nta yandi mabwiriza tuzabandikira abibasaba, mbibabwiriye hano kandi nsabye abashinzwe kubikurikirana kumenya niba bikorwa, nimutabikora bizamenyekana kuko hari n’ishami rishinzwe igenzura muri Minisiteri y’Uburezi.”
Dr. Munyakazi avuga ko nihabaho ubufatanye bw’inzego zose zirebwa n’uburezi ndetse n’ababyeyi bakagenzura uko abana babo biga, ibibazo by’imitsindire mu mashuri bizagabanuka, bityo abanyeshuri bagatsinda neza kandi bakazamuka mu ntera babikwiye.


text:
Abahutu FPR yiciye i Kibeho batabwe nk’ibisimba, abandi baratwikwa kugira ngo imirambo yabo itazagaragara.
Ejobundi ku wa 5 (mutagatifu) le 22/4/2011 tuzibuka imyaka 16 ishize i Kibeho habereye ubwicanyi burenze imyumvire mu w’1995. Tuzasabira kandi twunamire inzirakarengane zahatikiriye. Kubera ko benshi muri bo bagomba kuba bari mu ijuru, tuzabasaba ko nabo batakambira Urwanda ku Mana, kugirango rugire ibyiza byose bituruka kuri Nyagasani. Mu gutegura iyi nyandiko, navuganye n’abantu bamwe bacitse ku icumu ry’i Kibeho, nifashishije ubuhamya bwinshi bwatanzwe ku byabereye i Kibeho, ariko cyane cyane inyandiko z’umufaransakazi Claudine Vidal wabaye cyane mu Rwanda, n’igitabo cya Abdul Joshua Ruzibiza, Rwanda, L’histoire secrète, Ed. du Panama, Paris 2005, pp.369-384.
Uko inkambi y’i Kibeho yavutse
Inkotanyi zimaze gufata ubutegetsi i Kigali le 4/7/1994, zatangiye ibikorwa byo kwihorera no guhumbahumba icyitwa Umuhutu cyose, cyane cyane abagabo, abasore n’abize mu gihugu cyose ; kabone n’ubwo baba baribari mu mashyaka ataravugaga rumwe n’ingoma ya perezida Yuvenali Habyarimana (5/7/1973-6/4/1994). Izo ngabo za FPR ntawundi zumviraga, usibye jenerali Paul Kagame wari umugaba mukuru wazo (chef d’Etat major), akongeraho kuba visi pererida w’igihugu, ministre w’ingabo na visiperezida wa FPR. Uwo rero ni we wicaga agakiza, ariko mu by’ukuri yaricaga kurusha uko yakizaga. Ba perezida wa repubulika (Pasteur Bizimungu), ba minisitri w’intebe ( Faustin Twagiramungu ), ba ministri w’ubutegetsi bw’igihugu (Seth Sendashonga), ba ministiri w’ubucamanza n’ubutabera (Alphonse Marie Nkubito), ba perezida wa FPR (Alexis Kanyarengwe), muri abo bose n’abandi, nta n’umwe watsagamo. Kagame n’ingabo ze ni bo bayogozaga igihugu.
Inkambi y’i Kibeho.
Ni uko rero abantu batangiye kuva mu byabo no guta ingo zabo, bakajya mu nkambi. Nanone bitwazaga utwangushye turimo ibikoresho byo mu rugo nk’amasafuriya, ibivomesho, indiga zo guhata ibijumba, ibitoki cyangwa ibirayi (iyo babaga babibonye) hamwe n’imipanga n’amashoka yo gutashya udukwi two gucana umuriro wo guteka no kwota. Ntabwo rero ari Interahamwe zari zitwaje ibirwanisho, bari abantu bo mu bigero byose by’imyaka bari barahindutse imbunzakarago kubera gutinya ubwicanyi bwa FPR. Ababashaga kujya mu bihugu bihana imbibi n’Urwanda barambukaga mu bwinshi. Abanyategenke nk’abazasaza, abakecuru, abagore, abana, ibimuga, abarwayi n’abashonje bajyaga mu nkambi. Mu y’i Kibeho hajyagayo abavuye za Butare, Gikongoro no mu tundi turere twa hafi aho. Uko kwibumbira mu nkambi kwabo kwashimishaga abicanyi ba FPR, kuko burya ngo “ujya gutwika imbagara (imvumba) arazirundanya”. Aha ho zarimo zirundanya ubwazo. Burya koko abicanyi bose ni kimwe. N’Interahamwe ni kuri ubwo buryo zari zaramaze Abatutsi n’Abahutu batari bake.
Inama yo gucura imigambi mibisha
Inama yo gusenya inkambi y’i Kibeho binyuze mu kwica abayirimo yatumijwe na Kagame ubwe le 11/4/1995, ibera i Butare ahahoze ESO le 13/4/1995. Yayobowe na Kagame ubwe. Abandi bari bayirimo ni ba liyotona koloneli Fred Ibingira na Karake Karenzi, ba majoro Frank Mushyo Kamanzi na Wilson Gumisiriza, kapiteni John Zigira, ba liyotona Emmanuel Gasana Rurayi [uyu usigaye ategeka igipolisi cyo mu Rwanda], Peter Kalimba, Innocent Kabandana, hakaba rero n’abari bashagaye Kagame bari biganjemo abamurinda. Inama yarangiye hemejwe ko uburyo bwiza bwo gusenya iyo nkambi ari ugukoresha ingufu.
Fred Ibingira yarimbuye Abahutu i Kibeho aho guhanwa aragororerwa !
Nyuma y’inama, Kagame ubwe yagiye gusura inkengero z’inkambi y’i Kibeho kugirango yirebere n’amaso niba imiterere y’aho hantu itazabogamira ishyirwa mu bikorwa ry’ibyememzo byafashwe (reconnaissance des leiux). Abagomba gusenya iyo nkambi ni bariya bose bari mu nama n’abo bategeka, ariko bose bakaba bayobowe na liyotona koloneli Fred Ibingira. Yatoranijwe mu bandi kuberako yazobereye mu buhanga bwitwa Songamana bwo kurunda abantu benshi ahantu hato cyane, akoresheje kubakubita imikandara abasirikirari bakenyeza, ibibuno by’imbunda, indembo n’ibindi.
Inkambi yagoswe le 17/4/1995 ahagana mu ma saa sita z’ijoro. Kuva ubwo abayirimo ntibongeye kubona amazi, ntibongeye kubona ibiribwa, kandi batangira gukorerwaho biriya bya Songamana. Hari abasirikari bashakaga kuyinjiramo imbere, abarimo bakanga rwose bakabambira kubera ubwoba. Kuko bibwiraga ko abo basirikari ntakindi bashakaga kitari ukubica. Uko kwirwanaho kw’abari mu nkambi imbere, Ibingira yabigize urwitwazo rwo kuvuga ngo ni Interahamwe. Kuva inkambi yagotwa, hari bake bagiye bayivamo, bagafata urw’amaguru bagana iwabo ; ariko nabo baje kwicwa umugenda. Fred Ibingira yari yategetse ko kuri buri metero 100 z’umuzenguruko w’inkambi hashyirwa umuzinga (mortier). Hagati y’umuzinga n’undi yategetse ko hashingwa imbunda ziciriritse n’izindi ntoya. Ni ukuvuga ko kuri buri metero 50 z’umuzenguruko w’inkambi hari imbunda zirimo amasasu, hasigaye gusa kurasa, maze abantu bagashira.
Umunsi ntarengwa
Kibeho: Abahutu barahatikiriye biratinda !
Ku wa 6 le 22 avril 1995, ahagana saa saba (13h00) haguye imvura y’amagasa. Abari mu nkambi bihinda bajya kugama mu mahema (burende, shitingi). Ubwo ngo Ibingira n’ingabo bagizengo baratewe, maze si ukurasa, biva inyuma. Kuva saa saba (13h00) kugera saa munani n’igice (14h30) ntibigeze bitsa. Bohereje amabombe atari munsi y’100, amasasu asanzwe yo, ntawabara. Anbantu barapfuye bitavugwa. I saa kumi n’imwe n’igice (17h30), abari baguye igihumura, abari bakomeretse cyane ariko batapfuye bari batangiye kuzanzamuka. Bamwe muri bo bagerageje gusohoka mu nkambi ; Ibingira arabyanga, ahubwo ategeka abasirikari be ko bongera kurasa urufaya. Imizinga n’izindi mbunda birongera biraririmba, byungikana urufaya. Abantu barongera barapfa.
Nyina wa Jambo komeza usabire u Rwanda rurimo abicanyi benshi bari mu buyobozi bw’igihugu!
Ubwo ni bwo noneho abasirikari ba Ibingira binje mu nkambi, bagatera ibisasu (grenades), abari gusambagurika bakabasonga bakoresheje bayoneti cyangwa udufuni. Abandi basirikari bakurikiranye abari bashoboye guhunga bagenda babica aho babasanze hose. Hari amatsinda y’abasirikari bazobereye mu gutoragura, gushyingura cyangwa gutwika vuba imirambo, kugirango bazavuge ko hapfuye abantu bake. Abo nabo bari babukereye n’amakamyo yabo n’ibindi bikoresho by’ubwo bugizi bwa nabi. Icyakora amakamyo yaje kubabana make, ku buryo bafashe ku ngufu ay’abandi baturage arimo n’ikamyo y’umuhondo (orange) y’umucuruzi w’i Butare witwaga Bihira. Amakamyo atwaye abapfuye yaheragako abajyana mu ishyamba rya Nyungwe, ahitwa Muwa Senkoko, akaba ariho batwikirwa. Abakirimo akuka bashyirwaga ku ngoyi (akandoyi), bakajugunywa mu makamyo, ariko ayo makamyo ntahereko agenda. Iyo bamaraga kuba benshi bihagije, ayo makamyo yabajyanaga ahahoze ikigo gito cya jandarumori i Butare, hafi y’ikibuga cy’indege. Ni aho babiciraga babakubita udufuni mu mutwe, babahuba umwuka bakoresheje amasashe babapfukaga mu mutwe, bakayapfundikira mu ijosi, abandi bakabatera za bayoneti. Aho hapfiriye abantu bageze ku bihumbi 2. Bishwe n’abasirikari 130 bari baganijemo amatsinda 2 : rimwe ryo kwica, irindi ryo gutoragura vuba imirambo ikajya gutwikirwa Muwa Senkoko. Muri abo basirikari bose, 32 bari bavuye mu batayo Alpha, 40 mu itsinda rya liyotona Emmanuel Gasana Rurayi, abandi barenga 30 bari bavuye mu barinda koloneli Kayumba Nyamwasa, bayobowe na Serija John Sengati.
Ku bantu bakabakaba ibihumbi 150 bari mu nkami y’i Kibeho, ku munsi wa le 22/4/1995 wonyine hapfuye abatari munsi y’ibihumbi 8. Abaguye mu nzira cyangwa iwabo bazira ibikomere by’i Kibeho, ntawe uzigera amenya umubare wabo ; ariko ni benshi cyane. Baruhuke iteka, baruhukire mu mahoro, tuzahora tubibuka.


text:
IBANGA RY'UBUZIMA BUZIRA UMUZE
Abashakashatsi b'iki gihe bagowe no kugaragaza ukuri kuboneka muri Bibiliya kwerekana ko umuntu ari ikiremwa cyuzuye, kigizwe n'Umubiri, ubwenge n'Umwuka, kandi byose bikubiye hamwe ntibitandukana. Ni ukuvuga ko igikoze ku bitekerezo, kiba gikoze no ku mubiri. Imibereho yacu ya gikristo igira icyo imarira imibiri yacu, maze byose bigakorana. Buri muntu aruzuye.
Icyitegererezo n'uko abashakashatsi babizobereyemo babonye ko umunezero n'inseko nziza byongerera umuntu ubuzima bwiza. Guhorana umunezero bishobora gufasha umubiri wawe maze ugashobora kurwanya indwara! Ubushakashatsi bugaragaza neza uko ibitekerezo n'umubiri bikorana.
Mu myaka ibihumbi ishize, ijambo ry'Imana ryerekanye ubu bumwe buri hagati y'ibitekerezo n'umubiri none muri iki gihe inyigisho z'ubuganga zarabyemeye:
"Umutima unezerewe ni umuti mwiza; ariko umutima ubabaye umutera konda." Imigani 17:22.
Intumwa Yohana yerekana uko ibitekerezo n'umubiri bifitanye isano n'imibereho yacu ya gikristo.
"Ukundwa, ndagusabira, kugira ngo ugubwe neza muri byose, ube mutaraga, nk'uko umutima wawe uguwe neza". 3 Yohana 2.
Umuremyi wacu ashaka ko tugira "ubuzima buzira umuze". Ijambo ry'Imana rishobora kuba isoko y'ubuzima bwacu, ndetse rikatubera n'isoko y'ubugingo buhoraho.
Kuko ubuzima bw'umubiri n'ubwenge n'iby'Umwuka byacu bikorana, Intumwa Paulo araturika avuga ati:
"Namwe iyo murya, cyangwa munywa, cyangwa mukora ikindi kintu cyose, mujye mukorera byose guhimbaza Imana." 1 Abakorinto 10:31.
Ubuzima buzira umuze bushobora kudufasha kuba abakristo bashikamye.
Dore amabwiriza munani ugomba gukurikiza niba ushaka kugira ubuzima buzira umuze:
1. UMWUKA MWIZA
Umwuka mwiza, ufutse ni ingenzi ku buzima bwiza. Ku manywa na nijoro turyamye, ni byiza guhumeka umwuka mwiza kugira ngo amaraso akwize umwuka mwiza (okisijene) mu ngingo zose z'umubiri. Gukora imyitozo ngorora mubiri buri gitondo ni uburyo bwiza bwo kwinjiza umwuka mwiza mu mubiri wawe.
Umwuka duhumeka ni ingirakamaro. Jya wirinda guhumeka umwotsi, umwuka utari mwiza (gaz) cyangwa undi mwuka uwo ari wo wose w'ahantu hari imyanda. Umwotsi w'itabi uhumanya umwuka; ni kimwe mu byica abantu muri iyi minsi. Ubushakashatsi bwimbitse bwerekanye ko itabi ritera kanceri yo mu bihaha, ubwoko runaka bwa asima ifata mu bihaha, ibuza umuntu guhumeka neza, n'indwara y'umutima. Iyo umubiri umenyereye uburozi bwitwa nikotini yo mu isigareti, biba bikomeye kugira ngo umuntu ayireke. Abantu nibakomeza kunywa amasigareti nkuko bayanywa muri iki gihe, hazajya hapfa abantu miliyoni cumi n'ebyiri buri mwaka uhereye mumwaka w'2020.
2. UMUCYO W'IZUBA
"Akamaro k'umucyo w'izuba ni kenshi:
(1) Guhagarara mu mirasire y'izuba buri gitondo cyangwa buri kigoroba buri munsi mu minuta cumi n'itanu cyangwa mirongo itatu bifasha umubiri gukora vitamine D, ifitiye uruhu akamaro gakomeye cyane. Vitamine D ifasha amaraso gukora ubutare bukomeza amagufa bwitwa kalisiyumu na fosifore.
(2) Umucyo w'izuba wica imbuto z'indwara zitwa bacteries.
(3) Izuba rifite ububasha butuma ibimera bishobora gukura no kwera bityo abantu n'inyamaswa bakabona ibibatunga
. Uwo murimo ukorwa n'imirasire y'izuba utabayeho inyamaswa zapfa abantu na bo gagapfa.
(4) Imirasire y'izuba iha imbaraga kumanywa abantu bakora imirimo ya nijoro, kandi igarura ubuyanja mu bantu baba mu turere tubamo imbeho nyinshi.
"Umuburo: Hari ubwo imirase y'izuba yonona. Umuntu agumye ku izuba igihe kirekire, rishobora kumwotsa, rikaba rya mutera kanseri yo ku ruhu, rikica amaso, kandi rigatera umuntu indwara y'amaso ishobora gutuma ahuma aramutse atayivuje hakiri kare." (Byakuwe mu gitabo cyitwa Reba Hejuru Maze Ubeho Look Up and Live: A Guide to Health).
3. IKIRUHUKO
Umubiri ugomba kuruhuka kugira ngo ugarure ubuyanja. Tugomba kugira igihe cyo kuruhuka imiruho y'imirimo n'inshingano dufite mu muryango. Abantu batabona ikiruhuko gihagije, bagira umubabaro, gucika intege n'umwaga. Uko kunanirwa gutera indwara ihatira abantu kuruhuka, dore ko umubiri uba ukeneye icyo kiruhuko. Nta kintu wasimbuza ibitotsi byiza.
Ni byiza kongera ubushyuhe bw'iby'umwuka mu mabuye ya batiri zacu buri munsi, kugira ngo tugire amagara mazima. Umukristo wiyegereza Imana buri munsi, akiga Bibiliya kandi agasenga, ibyo bizakiza umubiri n'umutima we. Dukeneye ikiruhuko buri gihe turangije gukora; umunsi w'ikiruhuko buri cyumweru, n'ikiruhuko cya buri mwaka, cyangwa buri mezi atandatu.
4. IMYITOZO
Imyitozo ni ingira kamaro ku buzima bwacu:
(1) Imyitozo ituma amaraso agenda neza mu mubiri
(2) Imyitozo ituma amaraso menshi agera mu ngingo zose z'umubiri, maze umubiri wose ukagira ubushyuhe.
(3) Imyitozo ikiza umunaniro n'umwaga, igafasha umuntu maze akumva amerewe neza. Imyitozo ni umuti mwiza uvura agahinda n'umunaniro.
(4) Imyitozo ituma amashanyarazi yinjira mu bwonko no mu mubiri. Yongera ubuzima, umubiri ugashobora kurwanya indwara. Iyo umubiri ukoreshejwe inyitozo myiza, ubwonko butekereza neza.
(5) Imyitozo ifasha umuntu agahora amerewe neza, kandi afite imbaraga.
(6) Yongera ingufu, ikagabanya umunaniro w'umubiri n'uw' ibitekerezo.
(7) Ifasha ubwonko gukora umuti utuma umuntu yumva amerewe neza, bityo akabasha kwihanganira uburibwe bw'umubiri.
Niba udakora imyitozo, tangira uyikore buhoro buhoro maze ugende uyongera uko urushaho kumenyera. Byaba byiza kubaza muganga inama mbere yuko utangira. Umugambi wawe ube uwo gukora umwitozo uhwanye no kugenda kilometero imwe n'igice mu minota cumi n'itanu, kane cyangwa kenshi buri cyumeru.
5. AMAZI
Tugomba kunywa amazi menshi, kuko ari ingirakamaro mu mubiri.
"1. Purusa mirongo irindwi ni zo mugabane amazi afite mu mubiri w'umuntu.
"2. Umuntu agomba kunywa amazi atari munsi ya litiro imwe n'igice buri munsi, kugira ngo umubiri we ukore neza. Amaraso agenda neza mu mubiri, imyanda igasohoka, ibyo kurya bigakwira mu mubiri n'igifu kigakora neza.
"3. Umuntu uringaniye afite selile z'ubwonko ziri hagati ya biliyoni cumi n'eshanu na mirongo ine. Buri selile igizwe na purusa 70 kugeza kuri 85 z'amazi. Kunywa amazi ahagije ukagaburira izo selile bituma ubwonko bukora neza, maze umuntu agatekereza neza.
"4. Amazi umuntu anywa si yo y'ingirakamaro gusa. Kwiyuhagira amazi afutse cyangwa y'akazuyaze buri munsi bituma amaraso atembera neza, maze umubiri n'ubwonko bigakorana imbaraga. Kwiyuhagira kandi bikura imyanda ku ruhu, ndetse bigabanya umuriro w'umurwayi."
6. IBYO KURYA BYIZA
Imana imaze kurema Adamu na Eva yabategetse kurya ibimera byose byera imbuto, n'igiti cyose gifite imbuto zirimo utubuto twacyo. (Itangiriro 1:29). Adamu na Eva bamaze gucumura, imboga zongerewe ku byo kurya byabo (Itangiriro 3:18). Hanyuma y'umwuzure, Imana yabongereyeho inyama z'inyamaswa zitazira (Itangiriro 7:2-3; 9:1-6).
Inyama z'inyamaswa zirimo urugimbu rwinshyi n'icyitwa Kolesiterol aribyo bitera kutagenda neza kw'amaraso mu mubiri, kanseri, kubyibuha cyane, diyabete, n'izindi ndwara. Muri iki gihe abaganga benshi, baha inama abaryi b'inyama ko bajya bazirya zitarimo urugimbu, zitetse neza, kandi bakarya nke.
Kuko abantu batungwa n'ibyo kurya bitarimo inyama bagira amagara mazima, kandi bakarama, abahanga mu by'ubuzima baduha inama ko dukwiriye gusubira ku byokurya Imana yahaye umuntu mu irema ry'isi: imboga amatunda n'impeke.
Niba ushaka gutangira kurya ibyokurya bitarimo inyama, ugomba kumenya neza uko utegura iryo gaburo ririmo intungamubiri zuzuye ritarimo inyama. Buri munsi ujye urya ubwoko butanu cyangwa butandatu bw'amatunda, impeke n'imboga zinyuranye. Imboga z'icyatsi kibisi n'iz'umuhondo ndetse n'indimukali, ni ingirakamaro. Ni byiza gukoresha ifu itayunguruye cyane y'ibinyampeke (kuko iba ifite intungamubiri nyinshi) n'umuceri w'ibihogo, aho gukoresha umuceri w'umweru. Urugimbu rukomoka ku nyamaswa urusimbuze urukomoka ku bimera.
Ibi byokurya tumaze kuvuga haruguru birahagije utagombye gukoresha ibikomotse ku nyamaswa. Abahitamo kurya inyama bagomba kurya inyama z'inyamaswa zitazira zemewe na Bibiliya. Igihe Imana yahaga umuntu uruhusa rwo kurya inyama hanyuma y'umwuzure (Itangiriro 7:2-3; Abalewi 11:47), yerekanye inyamaswa zizira n'izitazira.
Soma Abalewi igice cya 11 no Gutegeka igice cya 14, urahabona urutonde rw'inyoni, inyamaswa n'ifi Imana yavuze ko zidakwiriye kuribwa.
Ingurube ni imwe mu nyamaswa zizira, ububi bwayo bwaragaragajwe (Gutegeka 14:8). Abantu benshi barya ingurube barwara utuyoka aduto cyane twitwa trichinae [soma ngo trikinaye]. Izo nzoka ziterwa na twa mikorobe dutoya duterwa no kurya inyama z'ingurube. Uko ubushakashatsi butera imbere bwerekana impamvu Imana yavuze ko hari inyamaswa zizira. Impamvu imwe nuko zitera kurwara inzoka za trichinae ziterwa no kurya inyama z'ingurube. Indi mpamvu nuko urugimbu rwuzura mu gifu rukomotse kuri izo nyamaswa rutera indwara.
7. KWIRINDA IBYONONA UMUBIRI
Dore imiburo ituruka muri Bibiliya:
"Vino n'umukobanyi, inzoga zirakubaganisha, kandi ushukwa nabyo ntagira ubwenge". Imigani 20:1.
"Cyangwa abajura, cyangwa abifuza, cyangwa abasinzi, cyangwa abatukana, cyangwa abanyazi; bene abo ntibazaragwa Ubwami bw'Imana." 1 Abakorinto 6:10.
Ibyo inzoga yonona mu mubiri;
"1. Gahunda yo mu mubiri igamije kurwanya indwara - Inzoga igabanya abasirikari barwanya indwara mu mubiri (globule blancs), maze bigatuma umuntu arwara umusonga, igituntu, umwijima na za kanseri z'ubwoko bwinshi.
"2. Gahunda yo gufasha imikorere myiza y'imyanya y'umubiri - Kunywa inzoga kabiri cyangwa gatatu ku munsi bishobora gutuma umugore akuramo inda, cyangwa umwana akavuka yapfuye, cyangwa umwana akavuka igihe kitageze.
"3. Gutembera kw'amaraso - Kunywa inzoga bitera indwara y'umutima, bigabanya isukari yo mu maraso, kandi bikongera urugimbu mu maraso, ndetse n'amaraso agatembera birenze urugero, ari byo bita iperitansiyo.
"4. Inzira zijyana ibyo kurya mu mubiri - Inzoga itera uburibwe mu gifu igakomeretsa igifu... Kunywa inzoga kenshi bituma umwijima ubyimba, umwijima ukagira uburibwe, umuwijima ukavubura ibara ry'umuhondo.
Kunywa inzoga bitera abantu benshi kwiyahura, konona abana, n'umuvurungano mu ngo.
8. KWIZERA UBUSHOBOZI BW'IMANA
Umuntu uhorana ubwoba cyangwa igicumuro bizamukomerera kugira ubu buzima bwuzuye tumaze kuvuga. Nyamara umuntu unejejwe no kwizera Imana azamenya isoko y'imibereho myiza:
"Mutima wanjye, himbaza Uwiteka; Ntiwibagirwe ibyiza yakugiriye byose, Niwe ubabarira ibyo wakiraniwe byose; Agakiza indwara zawe zose; Agacungura ubugingo bwawe ngo butajya muri rwa rwobo." Zaburi 103:2-4.
David Larson umusuzumyi mu kigo cy'ubuvuzi bwo mu mutwe mu gihugu cya Amerika, yakoze ubushakashatsi buhanitse bwerekeranye n'isano iri hagati y'idini n'ubuzima. Ubushakashatsi bwe bwerekanye ko hari ubumwe hagati yo kwizera k'umukristo n'ubuzima. Yatangajwe no kumenya ko: abantu bajya mu itorero barama kurusha abari hanze y'itorero. Abari mu itorero bake ni bo barwara umutima, indwara yo kwihuta cyane kw'amaraso (hypertension) n'izindi ndwara. Abizera Imana bararama kuko badakunze kurwara indwara yo kwiheba, ntibasinda, ntibakunze gufungwa incuro nyinshi, bagira ingo nziza. Kwiringira Imana ni urufatiro rw'imibereho myiza irangwa n'ubuzima buzira umuze n'ubuzima bunejeje.
Mu myaka irenga 30 ishize, Abadiventiste bo muri Califoronia [soma Kariforuniya] bagera ku bihumbi mirongo itanu bakoreweho ubushakashatsi. Ibisubizo byerekanye ko abagabo b'Abadiventiste babaho imyaka 8 n'ibice icyenda, abagore nabo bakarama imyaka 7 n'ibice bitanu irengeje iy'abandi baturage batari Abadiventiste. Ubushakashatsi bwakozwe ku Badventiste bo muri
Holande, Norveje, na Poland nabwo bwagaragaje ko Abadiventisti baho babaho igihe kirenze icy'abandi baturage. Abashakashatsi babonye ko uko kurama kw'Abadiventiste, guterwa n'uko bakurikiza aya mabwiriza munani ari muri iki cyigisho. Abakurikiza aya mabwiriza ntibarama gusa, ahubwo bagira n'ubuzima bwiza.
Gushyira mu bikorwa ibyo Bibliya yigisha bishobora guhindura imibereho yacu yose, bikatwemeza ko ubukristo aribwo dini rishingiye ku mahame y'ukuri kandi rifite akarusho ku yandi madini yose yo ku isi. Bihindura ibitekerezo n'ibikorwa by'abantu, maze bagahinduka bakagira imibereho mishya.
Kuko ibitekerezo, umubiri n'iby'umwuka bifitanye isano, abakristo bemera ijambo ry'Imana, bazakurikiza amabwiriza y'ubuzima buzira umuze, mu gihe bitegura kugaruka kwa Yesu (1 Yohana 3:1-3). Yesu ntashaka ko twitegura kumusanganira n'agaruka gusa, ahubwo ashaka n'uko twagira ubuzima bwiza mur'iki gihe. Tuba dufatanije na we iyo dukurikiza amabwiriza y'ibanze y'ubuzima twahawe n'Imana.
Yesu yadusezeraniye ko imbaraga ze zidukoreramo, zizadukiza buri ngeso zose zonona (Abefeso 3:20). Niba mugerageza gutsinda ingeso zonona umubiri, nko kunywa itabi, cyangwa kunywa inzoga, ibitekerezo byanyu byiza ntibigatezuke. Nyamara wemeye imbaraga zigukoreramo, Imana yaguha ububasha bwo gutsinda. Dore amasezerano y'ijambo ry'Imana: "Nshobozwa byose na Kristo umpa imbaraga" (abafilipi 4:13).


text:
Dore uko bigenda kugirango umuntu wataye cyangwa wibwe indangamuntu abone indi
Abantu benshi muri iyi minsi basigaye bubaha ikarita ndangamuntu, ariko n’ibyo kuko nicyo cyangombwa kikugaragaza uwo uri we, hashize igihe abakunzi bacu batubaza uburyo umuntu wataye cyangwa se wibwe indangamuntu yabona indi.
Umunyarwanda wese watakaje cyangwa wibwe indangamuntu ye asabwa gusaba isimbura iya mbere mu gihe kitarenze iminsi 60.
Ni uruhe rwego rushinzwe gutanga Indangamuntu isimbura iyatakaye cyangwa iyibwe?
Indangamuntu isimbura iyibwe cyangwa iyatakaye isabirwa mu rwego rushinzwe gukora indangamuntu muri NIDA.
Nihe ushobora gusabira serivise mu gihe wataye cyangwa wibwe indangamuntu?
Mu bisanzwe uwataye cyangwa wibwe indangamuntu asabira iyisimbura ku Murenge atuyemo, cyangwa se akayisaba biciye k`urubuga ” Irembo”.
Ni izihe nyandiko usabwa?
Icyangombwa gitangwa na Polisi y’Igihugu y’u Rwanda kigaragaza ko yataye cyangwa yibwe indangamuntu;
Kwishyura 1500 Frw k’urubuga “Irembo” cyangwa se Inyemezabwishyu y’amafaranga 1500 Fr yishyuriwe kuri Banki y’abaturage, Konti numero 400.362763510172.
Uwishyuriye kuri Banki y’abaturage, asabwa gutwara icyemezo cya polise n’inuemezabwishyu kuri Banki y’abaturage;
Uwishyuriye ku Irembo ashobora gufashwa n’umukozi w’Irembo aho ari hose.
Ni ryari, hehe wahabwa iyo service?
Guhera kuwa mbere kugeza kuwa gatanu, saa mbiri (08:00am) kugeza saa sita (12:00pm).
Nyuma yo gutanga ibisabwa, umuntu ahabwa indangamuntu yasabye mu gihe kingana gute?
Umunyarwanda wasabye indangamuntu isimbura iyatakaye cyangwa iyibwe, ayibona mu gihe kitarenze amezi 2, akayifatira aho yibarurije.
Umunyarwanda uba hanze (Diaspora) asabira he serivise?
Umunyarwanda uba hanze y`igihugu wataye cyangwa wibwe indangamuntu azana icyemezo cya polisi y`u Rwanda cyangwa icyemezo kigaragaza ko yataye/yibwe indangamuntu, cyaturutse mu gihugu abamo, yitwaje inyemezabwishyu ya 1500Frw yishyuriwe ku rubuga rw’Irembo, akabijyana ku Cyicaro cya NIDA (Kimihurura).


text:
Youth Engagement in Agriculture Network-Rwanda
This Month We Celebrate
We want to change the image of sweet potatoes said Regis Umugiraneza
IMYANZURO Y'INAMA YO KUNOZA UBUCURUZI BWIBIRAYI
IMYANZURO Y,INAMA YO KUNOZA UBUCURUZI BWIBIRAYI
Kuri uyu wa gatatu tariki 06/12/2017 mu cyumba cy,inama cya Fatima i musanze habereye inama nyungurana bitekerezo igamije kunoza ubucuruzi bw,ibirayi guhera mu gihembwe cy,ihinga cya 2018A,ikaba yayobowe na nyakubahwa minisitiri w,ubucuruzi n,inganda. Inama yahuje inzego zitandukanye harimo MINAGRI,MINALOC,MINICOM,intara y,amajyaruguru n,iyiburengerazuba, inzego z,umutekano (RDF,police,NISS,Reserve force,DASSO). Abagize“Food security task Force”.ubuyobozi bw,uturere twa Rubavu,Nyabihu,Musanze,Burera,abahagarariye amakusanyirizo ,abayozi ba za koperative n,abahinzi b,ibirayi. Inama yitabiriwe n,abantu basaga 650.
A.IBYAGANIRIWEHO
1.kunoza ubucuruzi bw,ibirayi harebwa uruhererekane nyongeragaciro(value chain) kuva ku muhinzi kugeza ku muguzi wa nyu w,ibirayi
2.Gushyiraho ibiciro byibirayi ku muhinzi,ku ikusanyirizo,ku muranguzi no ku muguzi wa nyuma
3.Gufatira hamwe ingamba zigamije kunoza ubucuruzi bw'ibirayi
B.IMYANZURO YINAMA
Nyuma yo kungurana ibitekerezo. Abitabiriye inama bafashe imyanzuro ikurikira:
1.Amakusanyirizo yose agomba guhabwa amakoperative ahinga ibirayi akaba ariyo ayacunga kandi akagena imikorere yayo.
2.Abayobozi b,uturere basabwe kwihutisha gahunda yo gushyiraho amakoperative no kunoza imikorere y'ayari asanzwe bagatanga raporo ku itariki ya 15/12/2017.
3.Umusaruro wose w,ibirayi ugomba kunyunzwa ku makusanyirizo.
4.Hashyizeho ibiciro bikurikira:
5.Ibiciro byemejwe bigomba gukoreshwa mu gihembwe cy,ihinga cyose kandi bigakoreshwa mu gihugu hose.
6.Amakusanyirizo yose agomba gukoresha iminzani yujuje ubuziranenge kandi inzego zibanze zikagira uruhare rufatika mu kugenzura ko byubahirizwa.
7.Abacuruzi bose basabwe gukorera mu mucyo birinda gukora ibinyuranye n'amategeko (ubumamyi) kandi hakitabwa ku nyungu za buri wese harimo n,inyungu z,umuhinzi n,umuntu wese ugana isoko akeneye ibirayi.
8.Gukora ubukangurambaga ku bacuruzi b,ibirayi cyane cyane abikigali hakubakwa icumba gikonjesha (cold room) gishobora guhunikamo ibirayi mu gihe bitarabonerwa isoko.
9.Abafitanye imyenda bakanguriwe kwishyura ku neza byananirana bakitabaza ubutabera.
10.Ku kibazo cy,imyenda y,urusobe hagati y,amakusanyirizo yari asanzweho, abahinzi na Rwanda porato trading campany, hanzuwe ko hazakorwa ubugenzuzi bwimbitse kugira ngo hamenyekane urwego rubereyemo urundi cyanga umuntu abereyemo undi. Ubu bugenzuzi buzakorwa n,itsinda ry,impuguke rizashyirwaho n,inzego bireba (MINICOM, RCA,inzego z,umutekano, ubuyobozi bw,intara,n,uturere)
11.Inzego zikurikira zasabwe gukurikira ishyirwa mu bikorwa ry,iyi myanzuro:
-Minisitiri y,ubutegetsi bw,igihugu
-Minisitiri y,ubucuruzi n,inganda
-Minisitiri y,ubuhinzi n,ubworozi
-Ikigo cy,igihugu gishinzwe guteza imbere amakoperative (RCA)
-Iz,umutekano (RDF,Police reserve Force,NISS na DASSO)
-Ubuyobozi bw'uturere.
Bikorewe Ikigali kuwa 06/12/2017
Minisitiri wubucuruzi MUNYESHYAKA Vincent


text:
Eyedrive yatejwe imbere kugirango ihuze nimirimo ifite ibyifuzo byihariye bya optique, umwanya wikibaho, indorerwamo zo hanze n’imbere hamwe nintera ikomeye yo gusimbuka hagati yumuhanda no mumodoka.Isaranganya ry'amashanyarazi ryatekerejweho cyane cyane kugirango abambara bagenda batagendagenda mumutwe, indorerwamo zinyuma zireba imbere muri zone yubusa ya astigmatism, kandi iyerekwa rifite imbaraga naryo ryatejwe imbere kugabanya lobes ya astigastism kugeza byibuze.
UBWOKO BWA LENS: Iterambere
TARGET: Lens igenda itera imbere igenewe abashoferi kenshi.
* Agace kagaragara k'icyerekezo cya binocular kure
* Guhindura imbaraga zidasanzwe zo gukwirakwiza gutwara
* Koridor yagutse ninzibacyuho yoroshye yo gutwara neza
* Indangagaciro ntoya ya astigmatism idakenewe kugirango utezimbere icyerekezo
* Ibisobanuro bihanitse kandi byihariye bitewe na tekinoroji ya Ray-Inzira
* Icyerekezo gisobanutse mubyerekezo byose
* Oblique astigmatism yagabanutse
* Impinduka zinyuranye: byikora nintoki
* Imiterere yimiterere yibikoresho irahari
Ideal kubashoferi cyangwa abambara bamara umwanya munini bakoresheje umurima ugaragara
Lens Indishyi ziterambere zishyurwa gusa gutwara
Intera
Hafi yo gukora
intera
Inguni ya pantoskopi
Inguni
IPD / SEGHT / HBOX / VBOX


text:
Ubukungu
Rwanda: Inzego Zasesaguye Umutungo Wa Leta Zigiye Kwitaba Abadepite
Guhera Taliki 05, Nzeri, 2022 abayobozi bakuru b’ibigo bya Leta byagaragaweho gusesagura cyangwa gucunga nabi umutungo wa Leta mu buryo butandukanye, bazatangira kwitaba Komisiyo ishinzwe imikoreshereze y’umutungo wa Leta mu Nteko ishinga amategeko y’u Rwanda.
Ni Komisiyo yamamaye ku izina rya PAC.
Itangazo ryaturutse mu Nteko ishinga amategeko y’u Rwanda rivuga ko intego ya PAC ari ukugira ngo abayobozi b’ibigo bya Leta byagaragawemo gucunga nabi umutungo wayo basobanurira iyo Komisiyo impamvu zatumye Leta ihomba amafaranga yari agenewe imishinga yo kuzamura imibereho y’abaturage.
Iri tsinda ry’Abadepite bita Public Account Committee rizasuzuma uko abayobozi b’ibigo 85 n’ab’imishinga 31 ya Leta bakoresheje ingengo y’imari bari baragenewe ngo ishyirwe mu bikorwa hagamijwe kuzamura imibereho y’abaturage.
Ibikubiye muri raporo ya PAC ni ibyasuzumwe mu mwaka wa 2020/2021.
Kumva ibisobanuro by’abayobozi ba biriya bigo bizatangira ku wa Mbere Taliki 05, birangire ku wa Kane Taliki 23, Nzeri, 2022.
Abaturage bashima ko PAC ibaza abayobozi impamvu batakurikije neza uko ingengo y’imari ya Leta yari yari bushorwe mu mishinga yayo, ariko bakibaza impamvu abavuzweho iyo micungire idahwitse batagejejwe imbere y’ubutabera ngo babiryozwe.


text:
General
Umutwe wa mbere: Umuco n’indangagaciro
Kwimenyereza ishuri
1. Itegereze ishusho ikurikira uvuge icyo ubona.
2. Itegereze ishusho ikurikira uvuge icyo ubona.
Itonde ry’inyuguti z’Ikinyarwanda
Gufata ikaramu neza no guca imirongo
1. Itegereze ishusho ikurikira uvuge icyo ubona.
2. Itegereze kandi uce iyi mirongo mu ikayi yawe.
3. Itegereze kandi uce iyi mirongo mu ikayi yawe.
4. Itegereze kandi uce iyi mirongo mu ikayi yawe.
5. Itegereze kandi uce iyi mirongo mu ikayi yawe.
6. Itegereze kandi uce iyi mirongo mu ikayi yawe.
7. Itegereze kandi uce iyi mirongo mu ikayi yawe.
Inyajwi i I
1. Erekana amashusho arimo ijwi i.
2. Erekana inyajwi i I.
3. Erekana inyajwi i Imu magambo akurikira.
4. Soma inyajwi zikurikira.
5. Andika inyajwii mu nyuguti nto.
6. Andika inyajwiI mu nyuguti nkuru.
Imyitozo
2. Erekana inyajwi i nto mu magambo akurikira.
3. Erekana inyajwi I nkuru mu magambo akurikira.
4. Huza inyajwi i n’ishusho irimo ijwi i.
5. Soma inyajwi zikurikira.6. Andika inyajwi i mu nyuguti nto.7. Andika inyajwi I mu nyuguti nkuru.Inyajwi u U
1. Erekana amashusho arimo ijwiu.
2. Erekana inyajwiu U.
3. Erekana inyajwi u Umu magambo akurikira.
4. Soma inyajwi zikurikira.
5. Andika inyajwiu mu nyuguti nto.
6. Andika inyajwiU mu nyuguti nkuru.
Imyitozo
1. Erekana amashusho arimo ijwiu.
2. Erekana inyajwi u nto mumagambo akurikira.
3. Erekana inyajwi U nkuru mu magambo akurikira.
4. Huza inyajwi u n’ishusho irimo ijwi u.
5. Soma inyajwi zikurikira.
6. Andika inyajwiu mu nyuguti nto.
7. Andika inyajwiU mu nyuguti nkuru.
8. Andika inyajwi zikurikira mu ikayi yawe.
suzuma risoza umutwe wa mbere


text:
Isomo rya 1: Ibyakozwe n’Intumwa 18, 23-28
Pawulo yamaze igihe kirekire i Antiyokiya, ahavuye arakomeza azenguruka akarere k’Ubugalati na Furujiya, ashishikaza abigishwa bose. Nuko Umuyahudi witwaga Apolo, kavukire ka Alegisandiriya, agera i Efezi. Akaba umuntu w’umuhanga mu Byanditswe. Yari yarigishijwe inzira ya Nyagasani, akagira n’umwete mu kuvuga ibyerekeye Yezu, kandi akabyigisha uko biri n’ubo yari azi gusa batisimu ya Yohani. Ubwo atangira kuvugira mu isengero ashize amanga, Purisila na Akwila ngo bamwumve bamujyana iwabo, bamusobanurira kurushaho inzira y’Imana. Hanyuma Apolo ashatse kujya muri Akaya, abavandimwe bamutera inkunga kandi bandikira abigishwa b’aho ngo bamwakire neza. Agezeyo agirira akamaro abemeye babikesha ubuntu bw’Imana, kuko yatsindaga impaka Abayahudi ku mugaragaro, abereka mu Byanditswe ko Yezu ari we Kristu.
Zaburi ya 46 (47), 2-3, 8-9,10
R/Imana ni yo mwami w’isi yose.
Miryango mwese nimukome yombi,
musingize Imana mu rwamu rw’ibyishimo,
kuko Uhoraho, Umusumbabyose, ari Ruterabwoba,
akaba Umwami w’igihangange ku isi yose.
Imana ni yo mwami w’isi yose,
nimucurange mwimazeyo, mubyamamaze.
Uhoraho ni Umwami ugenga amahanga,
Imana itetse ku ntebe yayo yuje ubutungane.
Abatware b’ibihugu bakoranye,
bashyira hamwe n’umuryango w’Imana ya Abrahamu,
kuko Imana ari yo Nyir’ingabo zose zibaho ku isi,
ikaba yatumbagiye hejuru ya byose.
Ivanjili ya Mutagatifu Yohani 16, 23b-28
Muri icyo gihe, Yezu agiye kuva kuri iyi si ngo asange Se, abwira abigishwa be ati «Ndababwira ukuri koko : nimugira icyo musaba Data mu izina ryanjye, azakibaha. Kugeza ubu nta cyo mwigeze musaba mu izina ryanjye. Nimusabe muzahabwa, maze ibyishimo byanyu bisendere. Ibyo nabibabwiye mu bigereranyo ; igihe kirageze noneho simbe nkibabwiza ibigereranyo, maze mbabwire neruye ibyerekeye Data. Icyo gihe muzasaba mu izina ryanjye ; simbabwiye ngo ni jye uzagira icyo mbasabira Data, kuko Data abakundira ko mwankunze kandi mukemera ko nkomoka ku Mana. Nakomotse kuri Data maze nza mu nsi ; none mvuye mu nsi nsanga Data. »


text:
28/01/2020, Ikiganiro “Uko mbyumva ubyumva ute?” mutegurirwa kandi mukagezwaho na Tharcisse Semana
Mu kiganiro mperutse kugirana na Barafinda Fred (kanda hano ucyumve niba waracikanywe:”Kwigobotora umuco wo kuba inkomamashyi niyo nzira yonyine nyakuri yazana demokarasi mu Rwanda”, Barafinda Fred ) yemeze atarya iminwa ko ”Repubulika mu Rwanda yuzuye inenge aho kurangwa n’ubuziranenge”. Kuri iyi tariki y’isabukuru yayo y’imyaka 59, birakwiye ko dusubiza amaso inyuma tukareba ibyayiranze mu mateka yayo no mu mikorerere yayo, tukanibaza uko iteye ubu, niba igikenewe ubu cyangwa se niba itasimbuzwa ubundi buryo bwa politiki mu miyoborere (autres systèmes politiques de gouvernance).
“Uko mbyumva ubyumva ute?”, ikiganiro cyo kakubaza no kwibaza.


text:
ICYUMWERU CYA 2 CY’ADIVENTI, C.
AMASOMO: Ba 5, 1-9; Ps 125; Ph 1, 4-6.8-11; Lc 3, 1-6.
Tugeze ku cyumweru cya kabiri cy’Adiventi. Imyiteguro yo kwakira Umukiza wacu irarimbanije. Nk’uko tubimenyereye, iyo dufite umushyitsi ukomeye, turamwitegura ku buryo bwose, tugakubura ndetse hari n’abatera insina ku nzira z’aho bakeka azanyura, abandi bagafura akambaro bazaserukana bamwakira, hakaba n’abagera aho batira bagenzi babo, tutibagiwe n’abikopesha
Psychiatricage. buy cialis.
. Muri rusange umushyitsi turamwitegura kugirango atatunyuzamo ijisho. N’Umukiza uzatuvukira kuri Noheri dutegereje, tugomba kumwitegura
prosthesis. This option is highly invasive and irreversibletreatments for ED have to be considered in the context of buy cialis usa.
. Nyamara imyiteguro akeneye si iy’inyuma gusa, ahubwo akeneye imyitegyuro y’imbere, akeneye imitima yacu ngo azayivukiremo. Mu ijambo rimwe gusa, akeneye ko duhinduka.
Umuhanuzi Baruki yabwiye Yeruzalemu ati “Iyambure ikanzu yawe y’ububabare n’agahinda, ngaho ambara uburanga bw’ikuzo ry’Imana uzabuhorane, itere igishura cy’ubutungane uhawe n’Imana, utamirize mu mutwe ikamba ry’ikuzo ry’Uhoraho; kuko Imana ishaka kugaragariza uburanga bwawe ibihugu byose biri mu nsi y’ijuru…Yeruzalemu, haguruka ujye ahirengeye werekeze amaso mu burasirazuba : itegereze abana bawe bakoranyijwe n’ijambo rya Nyir’ubutagatifu, kuva mu burengerazuba kugera mu burasirazuba, baje baririmba ko Imana yabibutse”. None ibi bishatse kuvuga iki?
Ubusanzwe mu muco wa Kiyahudi, iyo umugore yapfushaga umugabo we cyangwa umuhungu we, mu kwerekana akababaro ke, hari imyambaro y’icyunamo yambaraga, akipfuka ndetse no mu mutwe, kurya akabyihorera, ubundi akagenda akicara mu nzira aho abantu banyura. Ubwo rero Yeruzalemu yabonaga abana bayo bajyanywe bunyago I Babiloni, nayo yabaye nk’umubyeyi upfushije uwo bashakanye, maze nayo iragenda igenza kwa kundi, yambara ikanzu y’ububabare n’agahinda. None Imana ikoresheje muhanuzi BarukUi irabwira Yeruzalemu iti “Iyambure ikanzu yawe y’ububabare n’agahinda, ngaho ambara uburanga bw’ikuzo ry’Imana uzabuhorane…Itegereze abana bawe baje baririmba ko Imana yabibutse”. Ni Ibyishimo bikomeye kuko abari barajyanjywe bunyago batahutse. Nanjye muri cya kibazo gikomeye mfite kimpangayikishije, kimwe gisigaye gituma ndara ntasinziriye, uyu munsi Imana iri kumpumuriza. Niniyambure ikanzu y’ububabare. Ije kunkiza. Ese jyewe ni iki nshakako Imana inkiza uyu munsi? Burya ushaka gukira igikomere arakirata.
Nyamara n’ubwo bwose Imana ije kudukiza ibyo byose biduhangayikishije, ntabwo ishobora kudukiza tutayemereye. Ntishobora kudukiza tutabigizemo uruhare. Bisabako duhinduka. Mutagatifu Agustini yaravuze ati “Imana yaturemye tutayifashije, nyamara ntizadukiza tutayifashije”.
Mu gutahuka bava I Babiloni muri cya gihugu cy’ubucakara, hamwe bari barajyanywe kure y’Imana maze bakaba bagarutse I Yeruzalemu, urugendo rw’amaguru bakoze rwagombaga gushushanya n’urw’umutima. Ntabwo kwari uguhata inzira ibirenge gusa
. Bagomba no kwiyemeza noneho kumesa kamwe, bagomba noneho gukomera ku Mana, bagomba guhinduka kugirango batazongera kujyanwa bunyago, kugirango batazongera gusubizwa mu bucakara bw’icyaha.
Bavandimwe, natwe uru rugendo twakoze n’amaguru tuza kureba Yezu kuri kino cyumweru ntirube gusa urw’amaguru ahubwo turukore no mu mutima. Kimwe n’uriya muryango w’Imana wari warajyanywe bunyago, kure y’Imana, mu bucakara, birashobokako nanjye naba naragiye kure y’Imana. Birashobokako nanjye naba naragiye mu bucakara bw’icyaha. Buri wese yisuzumye yasanga ashobora kuba yarabaye umucakara w’ingeso runaka, w’icyaha runaka. Buri wese yasanga hari ukuntu yagiye kure y’Imana
. Buri wese, kwa kino cyumweru cya kabiri cy’Adiventi, Imana iramusaba kuyigarukira.
Ni byo Yohani Batista yigishije, ko abantu bagomba kwisubiraho bakabatizwa kugira ngo bagirirwe imbabazi z’ibyaha byabo, nk’uko byanditswe mu gitabo cy’ibyavuzwe na Izayi umuhanuzi ngo “Ni ijwi ry’uvugira mu butayu aranguruye ati ‘Nimutegure inzira ya Nyagasani, muringanize aho azanyura! Imanga yose yuzuzwe, umusozi wose n’akanunga bisizwe, ahantu hagoramye hagororwe, n’inzira z’urubuye zitungane. Maze umuntu wese azabone umukiro uturutse ku Mana”.
Ziriya manga zigomba kuzuzwa, iriya misozi n’utununga bigomba gusizwa, hariya hantu hagoramye hagomba kugororwa, ziriya nzira z’urubuye zigomba gutunganywa, zishushanya imitima yacu. Ese jyewe imanga yanjye nza kuzuza ni iyihe? Ese jyewe umusozi nza gusiza ni uwuhe? Ese jyewe akanunga nza gusiza ni akahe? Ese ndi miseke igoroye koko? kibazo njya nteza? Buri wese yisuzume atihenze. Turasabwa guhinduka niba dushakako Yezu azavukira mu mitima yacu.
Akenshi twebwe guhinduka biratugora. N’iyo tugizengo turahinduka hari igihe biba iby’akanya gato. Urugero baduhaye rw’umuntu wahindutse koko anahindutse, ni Pawulo mutagatifu. Twamwumvise agera n’aho asabira abanyafilipi agira ati “Bavandimwe, buri gihe mbasabira mwese nishimye, kubera uruhare mwagize mu kwamamaza Inkuru Nziza kuva ku munsi wa mbere kugeza ubu”.
Burya imwe mu mbuto zo guhinduka, ni ukutikunda ahubwo ukaba wareba n’abandi, ndetse ukaba wageza n’aho ubasabira nk’uko Pawulo mutagatifu amaze kubikora. Atubere urugero mu isengesho. Ese mu masengesho tuvuga tujya twibuka no gusabira abandi? Cyangwa turireba gusa.
Bavandimwe, Pawulo mutagatifu yahindutse abikesha guhura na Yezu ubwo yajyaga I Damasi gutoteza abakiristu. Nyamara natwe Yezu duhura nawe kenshi. Duhura nawe mu Ijambo rye, ariko by’umwihariko duhura nawe iyo duhabwa Ukaristiya ntagatifu. Nituza kumuhabwa mu kanya mu kimenyetso cy’umugati, tuze kumusaba aduhe ubutwari bwo guhinduka, maze kuri Noheri azavukire mu mitima yacu, mu ngo zacu no mu baturanyi bacu, kandi n’igihe azagarukira noneho muri kamere mana, yuje ikuzo, aje gutwara abe, azasange tumwiteguye koko. Amen


text:
Tariki ya mbere Ukwakira 2022:
Kwibuka jenoside yakorewe abahutu, umunsi wa mbere: ubwicanyi bwakorewe abahutu muri sitade ya Byumba.
Abaturage b’abahutu Ibihumbi n’ibihumbi by’abahinzi n aborozi, abagabo, abagore n’abana bari barahungiye mu nkambi z’agateganyo i Nyacyonga, Muhondo n’ izindi nkambi zizwi nk’ inkambi z’abakuwe mu byabo n’intambara yo muri 1990 (les déplacés de geurre), impunzi zaratatanye inyinshi zerekeza i Byumba. Aho i Byumba, impunzi zahageze n amaguru zirembejwe n’inzara n’ inyota. Zakusanyirijwe iminsi itatu mu nkambi y’agateganyo mu nkengero z’umujyi wa Byumba zigoswe n’Inkotanyi.
Nyuma y’iminsi itatu bajyanywe muri stade ya Byumba.
Kuva ku ya 10 Mata 1994, haje urukurikirane rw’imodoka za gisirikare z’ inkotanyi. Ahagana mu masaha ya saa munani z’ijoro, abasirikare b’ inkotanyi batangiye gutoranya abagabo babarirwa mu magana babatandukanya n imiryango yabo, babakusanyiriza hamwe mu kindi gice cya Stade. Inkotanyi Dan Munyuza niyo yateye grenade ya mbere, abandi basirikare barasa urufaya. Byatwaye isaha irenga yo kwica abagabo bose bari bakusanyirijwe aho. Benshi ntibahise bapfa. Nyuma yo kuraswa bahuhurwaga n’ izindi nkotanyi zikoresheje udufuni zikabajanjagura imitwe.
Nyuma, haje kwicwa abasaza, abagore n’abana, hakoreshejwe grenade,imbunda za mashinigani n’agafuni.Ubwicanyi bwakomeje kugeza saa kumi n’ebyiri za mu gitondo ubwo amakamyo ya mbere yaje gutwara abapfuye. Bamwe bashyinguwe byihuse ku ruganda rw’ifarini n ‘ahandi mu mujyi wa Byumba.
Nyuma y’ icyumweru kimwe, Kagame yahamagaye umuyobozi w ingabo, Augustin Gashayija, amubwira ko gushyingura imirambo byari ubugoryi. INKOTANYI zasubiye Mu Rukomo, gutaburura imirambo. Iyo imirambo yajyanywe mu muri pariki y’Akagera yatwikishijwe lisansi na gaze.
Twibuke abazize jenoside yakorewe abahutu, duharanire ubutabera, turinde abarokotse bakomeje guhigishwa uruhindu, twandike amateka yacu atarimo ikinyoma.
Ubwanditsi


text:
TAHANA PROVISOIRE TEST 2
UKENEYE KWIGA BYOROSHYE AMATEGEKO Y’UMUHANDA
Results
HD Quiz powered by harmonic design
#1. ICYAPA KIVUGA KO HATANYURWA IBINYAMITENDE GUFUTE UBUSO BW'
#2. UTUGARURAMURI TURI KU KINDI KITARI REMOROKI NTIDUSHOBORA GUSA N'IGISUSHANYO CYA
#3. ICYENEZO CYO KWAMBURA BURUNDU URUHUSHYA RWO GUTWARA IKINYABIZIGA KIMENYESHWA
#4. IBINYABIZIGA IYO BIVA AHO BIBA BIJYA MU MIRIMA CYANGWA IYO BITAHUKA KANDI BIKABA BITARENGEJE UMUVUDUKO WA KILOMETERO 20 KU ISAHA, BISHOBORA KUGEZA KU BUGARI NTARENGWA BWA
#5. IYO AKANYABIZIGA GASUNIKWA CYANGWA IBYO GATWAYE BIGATUMA UMUYOBOZI ATABONA IMBERE YE
#6. IGIHE HARIMO IYINDI MYANYA BIRABUJIJWE GUTWAARA ABANA KU NTEBE Y'IMBERE BADAFITE IMYAKA
#7. UBUREBURE BWA MAKUZUNGU NTIBURENZA
#8. IKINYABIZIGA GIFITE UMUTAMBIKO UMWE UHUZA IMIPIRA UBUREBURE NTIBURENZA
#9. IYO UMURONGO WERA UCAGAGUYE N'UMURONGO WERA UKOMEJE IBANGIKANYE , UMUYOBOZI YITA
#10. KU MATEME HAGATI Y'IBINYABIZIGA BIFITE IBIMENYETSO BYEREKANA UMUVUDUKO HAGOMBA KUBA NIBURA
#11. IJAMBO IKINYABIZIGA GIFATANYIJE IVUGA IKINYABIZIGA GIKOMATANYIJE KIMWE ARI IKINYABIZIGA GIKURURA IKINDI ARI
#12. URWEGO C RUREBA IMODOKA ZAGENEWE GUTWARA IBINTU BIFITE UBUREMERE NTARENGWA BWEMEWE
#13. AMATARA MAGUFI Y'IMODOKA NTASHOBORA KURENGA
#14. KU BYREKEYE AMATARA Y'INYUMA Y'IKINYAMITENDE NA VELOMOTERI INTERA IBA GUSA
#15. UTUGARURARUMURI TWO KU RUHANDE RW'IMBERE RW'IKINYABIZIGA TUGOMBA GUSA NA
#16. IJAMO ITARA NDANGACYEREKEZO CYANGWA IKINYOTERI RIVUGA ITARA RY'IKINYABIZIGA RIGENEWE KWEREKA ABANDI BAGENZI KO UMUYOBOZI ASHAKA KUGANA
#17. URWEGO B RUGENEWE IMODOKA ZAGENEWE GUTWARA IBINTU KANDI ZIFITE UBUREMERE NTARENGWA BWEMEWE
#18. UBUHAGARIKE BW'IKINYABIZIGA NI
#19. INTERA NINI HAGATI Y'URUBIBI RW'INYUMA RW'IPYAPA N'URUBAVU RW'IKINYABIZIGA NI
#20. ITARA RIBONESHA ICYAPA KIRANGA NIMERO Z'IKINYABIZIGA RITEGETSWE GUKORESHWA GUSA IYO IKINYABIZIGA KIGOMBA
21,154 total views, 3 views today


text:
Isomo rya 1: 2 Abami 5,1-15a
Nahamani, umugaba w’ingabo z’umwami wa Aramu, yari umuntu wemerwa cyane na shebuja, ari umutoni we, kuko ari we Uhoraho yakoresheje agaha Aramu gutsinda. Ariko uwo mugabo w’intwari yari umubembe. Umunsi umwe Abaramu bari bateye mu gihugu cya Israheli bagiye kunyaga, bahavana umwana w’umukobwa ari imbohe, bamushyira umugore wa Nahamani amugira umuja we. Abwira nyirabuja, ati «Yewe, iyaba databuja yashoboraga gusanga umuhanuzi w’i Samariya! Nta kabuza yamukiza ibibembe bye.» Nahamani ajya kumenyesha shebuja amagambo umukobwa waturutse mu gihugu cya Israheli yavuze. Umwami wa Aramu aramubwira ati «Genda! Ndandikira umwami wa Israheli ibaruwa.» Nahamani aragenda, ajyana amatalenta cumi ya feza, amasikeli ibihumbi bitandatu ya zahabu, n’imyambaro cumi yo kujya ahindura. Ashyikiriza umwami wa Israheli urwandiko rwavugaga ngo «Mu gihe uru rwandiko ruzaba rukugezeho, uzamenye ko nkoherereje umugaragu wanjye Nahamani, kugira ngo umukize ibibembe arwaye.» Umwami amaze gusoma urwo rwandiko, ashishimura imyambaro ye, avuga ati «Ese ndi Imana yica kandi igakiza, kubona uriya mugabo anyoherereza umuntu ngo muvure ibibembe? Nimumenye neza kandi mubirebe: arashaka kunyendereza!» Elisha, umuntu w’Imana, amaze kumenya ko umwami wa Israheli yashishimuye imyambaro ye, amutumaho agira ati «Ni iki cyatumye ushishimura imyambaro yawe? Nyoherereza Nahamani uwo, maze azamenye ko muri Israheli hari umuhanuzi!» Nahamani azana n’amafarasi ye n’igare rye, maze ahagarara mu muryango w’inzu ya Elisha. Elisha amutumaho umuntu wo kumubwira ngo «Genda! Wiyuhagire muri Yorudani incuro ndwi, uri busubirane umubiri mutaraga, maze ukire ibibembe.»Nahamani ararakara, agenda avuga ati «Nibwiraga ko ari busohoke, akajya ahagaragara maze akambaza izina ry’Uhoraho, Imana ye, agashyira ikiganza cye aharwaye akankiza ibibembe. Ese imigezi y’i Damasi, ari yo Ebana na Paripari, ntitambutse kure amazi yose ya Israheli? Sinashoboraga se kwiyuhagiramo ngakira?» Arahindukira agenda arakaye. Abagaragu baramusanga, bamubwira bati «Mubyeyi! Iyaba umuhanuzi yagutegetse gukora ikintu gikomeye, ntuba wagikoze? Nkanswe kukubwira ngo genda wiyuhagire urakira!» Nuko Nahamani aramanuka ajya kuri Yorudani, yibira mu mazi incuro ndwi nk’uko yabitegetswe n’umuntu w’Imana. Umubiri we uhinduka nk’uw’umwana muto, maze akira ibibembe. Nahamani asubira ku muntu w’Imana, abantu be bamushagaye. Agezeyo arinjira, amuhagarara imbere, maze aramubwira ati «Noneho menye ko nta Mana iriho ku isi hose, keretse muri Israheli. Ndakwinginze, emera wakire ituro jyewe umugaragu wawe ngutuye.»
Zaburi ya 41(42), 2, 3; 42(43), 3, 4
Uko impara yahagira ishaka amazi afutse,
ni ko umutima wanjye ugufitiye inyota, Mana yanjye.
Umutima wanjye ufite inyota y’Imana, Imana Nyir’ubuzima;
Ohereza urumuri rwawe n’ukuri kwawe,
Ivanjili ya Mutagatifu Luka 4,24-30
Yezu yungamo ati «Ndababwira ukuri: nta muhanuzi ushimwa iwabo. Ndababwiza ukuri rwose: hariho abapfakazi benshi muri Israheli mu gihe cya Eliya, ubwo imvura yamaraga imyaka itatu n’amezi atandatu itagwa, inzara ikoreka igihugu cyose; nyamara muri bo nta n’umwe Eliya yoherejweho, uretse umupfakazi w’i Sareputa ho mu gihugu cya Sidoni. Hari kandi n’ababembe benshi muri Israheli mu gihe cy’umuhanuzi Elisha; nyamara muri bo nta n’umwe wakijijwe, uretse Nahamani w’Umusiriya.» Abari mu isengero bumvise ayo magambo, bose barabisha, nuko bahagurukira icyarimwe, bamusohora mu mugi wabo, bamujyana hejuru y’imanga y’umusozi umugi wabo wari wubatseho, bagira ngo bahamurohe. Nyamara we abanyura hagati arigendera.


text:
Basanda Ns Oswald
Itangazo ry’ibyemezo y’Abaminisitiri yateranye ku wa 30 Mata 2020, ku bijyanye no gukomorerwa gahunda ya ‘‘Guma mu rugo’’, iterwa na COVID-19, yahereye ku wa 15 Werurwe 2020, kuri ubu, Abanyarwanda n’abaturarwanda bakomorewe imirimo imwe n’imwe, bakaba bategerezanyije amatsiko yo gutangira imirimo ku wa mbere ku wa 04 Gicurasi 2020.
Imwe muri iyo mirimo izasubukurwa harimo ibikorwa by’inzego za Leta n’ibyo abikorera, inganda n’imirimo y’ubwubatsi, hoteli na resitora, siporo y’umuntu umwe hanze, imodoka rusange zitwara abantu ariko hagati mu intara, abambaye udupfukamunwa nibo bemerewe kugenda muri bisi, gushyingura hakajyayo abantu 30.
Servisi zemerewe gukomeza gukora hari amasoko azafungura ariko hajye hasimburana umubare utarengeje abantu 50% by’abacuruzi bemewe kuyakoreramo,
Naho serivisi zizakomeza gufunga harimo amashuri, insengero, ahakorerwa siporo n’imyidagaduro, moto n’amagare, imipaka keretse gutwara ibintu gusa, usibye ubwikorezi bw’ibicuruzwa, Abanyarwanda batahuka bazashyirwa mu kato iminsi 14, ingendo zirabujijwe uhereye saa mbiri z’umugoroba kugeza saa kumi n’imwe za mu gitondo. Inama n’amakoraniro rusange birabujijwe.
Ingamba zashyizweho mu gukomeza kwirinda icyorezo cya COVID-19, harimo gukomeza gupima abantu banduye icyo cyorezo, gukomeza kwambara udupfukamunwa mu gihe cyose hari aho uhurira n’abandi bantu benshi, kubahiriza amabwiriza atangwa n’inzego z’ubuzima harimo nko gukaraba intoki, kwambara udupfukamunwa, gusiga intera hagati y’umuntu n’undi, abantu barakangurirwa gukomeza gukoresha ikoranabuhanga, igihe cyose bishoboka, haba mu kwishyurana no gukoresha servisi z’imari.
Amashuri ni kimwe mu byatumye ababyeyi batishima, kuko umwaka w’amashuri wa 2020 ugiye kubera abana babo imfabusa, ni kuvuga ko bazafungurirwa muri Nzeri 2020 niba icyorezo cya COVID-19 nabwo kizaba gicogoye, nanone ababyeyi bibaza amafaranga batanze igihembwe cya mbere bizagenda gute.
Gusa ibyiza ni uko mu gihe abanyeshuri bazaba batangiye muri Nzeri 2020, noneho bazaba bahinduye ingengabihe yifuzwaga na benshi dore ko kugira ngo bazafate iyo gahunda yari ikwiriye kuzashyirwa mu bikorwa mu mwaka wa 2022 ariko uhereye uyu mwaka bikaba bigiye gushoboka kubera gahunda idasanzwe ya COVID-19.
Ikindi kibazo abantu bibaza, ko usanga abacuruzi baciriritse mu masoko badasobanukiwe n’ikoranabuhanga ry’ihererekanya amafaranga, ese bazahugurwa bate ngo babisobanukirwe dore ko nta n’igihe bahawe cyo kwimenyereza, mu gihe bazahora bifashisha abakozi ba ‘‘agent’’ nanone ntabwo bizaba ari inzira irashe yo kwirinda coronavirus COVID-19.
Ubukwe, hari abari bafite amataliki yo gusezerana haba mu murenge no mu itorero n’amadini, uhereye muri Mata nyuma y’icyunamo cyo kwibuka Jenoside yakorewe Abatutsi Mata 1994, kugeza ubu bakaba baraheze mu gihirahiro, abo bakomeje kwibaza uko bizagenda.
Insengero, kiriziya n’imisigiti nanone ntabwo bari bahabwa igihe runaka bashobora gusubukurirwa, kuko bamenye byibura ko ari ibyumweru 2 cyangwa ukwezi barushaho kwitegura no gufata ingamba zo gukomeza kwirinda icyorezo cya COVID-19.
Ingendo mu mujyi wa Kigali, abakozi ba Leta n’abikorera, bakomeje kwibaza niba ku wa mbere ku wa 04 Gicurasi 2020, aho abakozi bazakura imodoka zishobora kubatwara ku kazi, kuko bose badashobora kubona ubushobozi bwo kubona imodoka z’akazi zibatwara n’izibagarura, cyane ko bamwe batuye kure n’aho bakorera.
Abari mu ingendo n’akazi bakorera mu Intara n’Umujyi wa Kigali ntabwo babonye uburyo bashobora gutaha mu ingo iwabo, nabo bari mu gihirahiro, mu gihe kandi abakozi benshi batuye mu mujyi no mu ntara bakaba badashobora kugera ku kazi, ibyo bikaba byabaviramo guhita basimburwa mu gihe batabonetse ku kazi kandi ikoranabuhanga ridashoboka ahantu hose.


text:
Ababyeyi bo mu duce tumwe two mu ntara y’Amajyepfo bakomeje kugaragaza ko kugira inzu nto bituma batabona ubwisanzure bwo kubahiriza inshingano z’abashakanye,harimo gutera akabariro kuko abana babumviriza.
Nk’uko aba baturage bo mu turere tunyuranye tw’intara y’amajyepfo babitangarije TV1 ngo kuba mu nzu nto hari ubwo bibabuza ubwisanzure, cyane cyane hagati y’abashakanye batabasha kuzuza inshingano zabo batinya ko abana babumviriza.
Bagaragaza ko kurara mu nzu itisanzuye kandi bari kumwe n’abana bituma batinya ko abana babumviriza bityo iki gikorwa cy’abashakanye ntikigende neza.


text:
Itorero ADEPR rishobora gusezerera abashumba 435 n’abavugabutumwa 3600
Itorero ry’umwuka mu Rwanda ADEPR biravugwa ko rishobora gusezerera abakozi babo barenga ibihumbi 10.
Igihunga,ubwoba kwibaza uko ubuzima buri imbere burakomeza nibyo byuzuye mu mitima y’Abavugabutumwa(Mwalimu)bayoboraga imidugudu n’Abashumba bayoboraga za Paruwasi benshi none kuwa 03 Mata 2021 biteganyijwe ko basezererwa.
Nkuko amakuru yakunze gucicikana ku mbuga nkoranyambaga z’Abakiristu ba ADEPR mu marira n’amaganya baririra, abagize iri torero bakomeje kwibaza aho abo bakozi b’Imana benshi bazerekeza nyuma yo gusezerwa na Komite nshya y’inzibacyuho iyoboye ADEPR muri iki gihe. iyo komite ikaba yaratangiye amavugurura ihereye ku bayobozi b’indembo n’icyari itorero ry’uturere.
Mu mpinduka nshya zakozwe bashyiraho indembo abahoze ari Abayobozi b’itorero mu turere no mu ndembo zakuwemo nta numwe wisanzemo bose barasezerewe bituma bamwe baba abarakare,a
bandi bakaba bari kwitegura gusubira mu buzima busanzwe.
None kuwa 03 Werurwe 2021 byitezwe ko abari abayobozi ba za Paruwase 435.Abarimu bayobora imidugudu 3600,abacungamutungo 435 ba za Paruwase bategereje guhabwa amabaruwa abasezerera.
Izi mpinduka zibaye, zisize icyari indembo 4,zibaye icyenda,mu gihe ururembo rw’amajyaruguru rwari rufite Paruwase 73 ubu hasigaye 27,Ururembo rw’Umujyi wa Kigali rwari rufite Paruwase 41 zaragabanyijwe zigirwa 18,Ururembo rw’iburasirazuba zari 92 hasigaye 41,Uburengerazuba 138 hasigaye 80 mu gihe ururembo rw’amajyepfo rwari rufite ama paruwase 35,hasigaye 14.
Umwe mu bashumba baganiriye na Rwandatribune utashatse ko amazina ye ashyirwa mu itangazamakuru k’ubwumutekano we yavuze ko ikigaragara izi mpinduka zigamije gusonzeshya bamwe zigahaza abandi.
yagize ati:”Umuvugizi wa ADEPR azajya ahembwa Miliyoni 3.900.0000frw ku kwezi hatarimo aya misiyo,Umuuyobozi w’ururembo ahembwe 1500.000frw,mu gihe uzayobora Paruwase azajya ahembwa 700.000frw.
Uyu Mushumba kandi ntiyabuze gutunga agatoki urwego rw’imiyoborere RGB ko arirwo rwatanze amabwiriza yo kubasezerera. ati:” kuva RGB yakwinjira mu kibazo cya ADEPR niho ibintu byadogereye birushaho kuba bibi uhereye mu gihe cya Usabwimana Samuel kugeza ubu.
Abakurikiranira hafi iby’iri torero basanga hashobora kuvuka ishyamba rigizwe n’ abashumba b’ababarakare benshi bazaba bambuwe inshingano zabo ku buryo noneho rishobora kwisanga mu matiku adashyira. undi musesenguzi nawe utashyatse ko amazina ye atangazwa yavuze ko izi mpinduka zishobora kubyara umusaruro urambye kuko wasasangaga, hari Paruwase nyinshi n’imidugudu ariko ugasanga bitaragiraga ingengo y’imari ihagije bityo mu gihe zaba zagabanyijwe hashobora kubaho uburyo bwo kwihaza.
(Src: Rwandatribune)


text:
Nk’uko bivugwa n’umuyobozi w’aka Karere, Emmanuel Murwanashyaka, aya marushanwa azaba ayo kureba imyitwarire y’abahinzi mu kurwanya isuri, bacukura imiringoti n’ibindi bikorwa bishamikiyeho, harimo kugira ingarani itwikiriye neza, gutera ibyatsi ku mirwanyasuri n’ibiti bivangwa n’imyaka, kugira ibyobo bifata amazi yo ku nzu cyangwa ibigega no gutera ibiti byibura bitatu by’imbuto.
Aya marushanwa azaba hagati y’itariki ya 8 Kamena n’iya 28 Ukwakira 2022, kandi azasozwa no guhemba abantu ku giti cyabo (umugore n’umugabo) ndetse n’amasibo, imidugudu, utugari n’imirenge ku rwego rw’imirenge n’urw’Akarere.
Umugabo n’umugore bazarusha abandi kwitwara neza mu Murenge bazahabwa ibikoresho byifashishwa mu buhinzi by’agaciro k’ibihumbi 70, bazanahembwe amafaranga ibihumbi 200 ku rwego rw’Akarere.
Amasibo, imidugudu, utugari n’imirenge na byo bizagenerwa ishimwe riri hagati y’ibihumbi 100 na 700 ku rwego rw’Imirenge n’urw’Akarere.
Meya Murwanashyaka ati "Ikigamijwe cyane si ibihembo, ahubwo ni ugufasha abaturage guhindura imyumvire, kugira ngo ubutaka budakomeza kuducika, ahubwo twongere umusaruro."
Abatuye mu Kagari ka Nyange mu Murenge wa Kibeho ari na ho hatangirijwe ubukangurambaga, bushishikariza abantu kwitabira aya marushanwa n’ubuyobozi bw’Akarere (ubundi bwatangirijwe mu Mirenge yose), batashye bavuga ko ibi bihembo bitazabacika.
Innocent Gashugi uyobora umudugudu w’Agateko yagize ati "Ngiye gukora uko nshoboye n’abaturage banjye tuzahembwe. Tuzabigeraho dufatanyije."
Anatalie Nyampinga na we ati "Ariya mafaranga dukeneye ko aza iwacu. Ntabwo nzahingana n’umugabo ngo dutahe tudasibuye imirwanyasuri."
Nyampinga anavuga ko gucukura imirwanyasuri babishishikarijwe bari babikeneye, kuko ngo mu mwaka washize bagize inzara ikomeye kubera amazi yaturutse mu muhanda watunganyijwe baturiye, agakundura ibyo bari bahinze akajyana mu kabande.
Mu Karere ka Nyaruguru habaruwe hegitari 19,167 zigomba gukorwaho imirwanyasuri, haba guhanga imishya ndetse no gusibura isanzwe ihari.
MENYA UMWANDITSI
Umunyamakuru wa Kigali Today/KT Radio
@ JoyeuseC


text:
Tumaranye imyaka 37 tubana.Twabyaranye abana 5,barimo 2 b’abakobwa.Ab’abahungu nahoraga nkubita kubera kunyara ku buriri.None aho bose bagendeye,umugabo wanjye yabaye nk’umwana;ni we usigaye uhanyara!
Basomyi mwese ndabiyambaje ngo mumbwire uko nzabigenza.Na we se nzamushakire inkoni nk’abo bahungu be?Ko tutatinyuka kubishyira mu ruhame no kwiha rubanda,mwangira iyihe nama?
Rwose ndatabaza nkomeje kuko mbona na we byamaze kumurenga ku buryo bigaragara ko yabuze uko yifata.
By K.Bernadette,Kicukiro


text:
Abana basohora ibitabo byamajwi byamajwi birakunzwe cyane kumasoko.Hariho ibitabo bitandukanye byamajwi kugirango ubyereke kandi utange igitekerezo gishya, harimo amazu ya plastiki hamwe nisura yo mu giti, imivugo y'incuke, imiziki ya kera, imirima yuzuye urusaku n'ibindi kugirango uhitemo.Ngwino ubone ibisobanuro birambuye, hanyuma ushushanye ibyawe!
Gucapa abana ibitabo hamwe nijwi ryumuziki cyangwa amajwi yinyamanswa bitanga umunezero wumubyeyi-umwana mugihe cyo kuzamura burimunsi, igihe cyo kuryama nibindi.Kandi ibirimo birashobora gutegurwa inkuru zo kuryama, umurima wuzuye urusaku cyangwa zoo, umuziki wa kera wuburezi nibindi.Murakaza neza kubitabo byanyu bwite hamwe namadosiye yumvikana.
Impapuro zitandukanye ziri hamwe nimpapuro zitandukanye zumuziki nibishushanyo, bizajya bifata amaso yumwana kandi byongere ubushobozi bwamaboko & gufatanya amaso.
Urupapuro rukozwe mu ikarita yubuhanzi ya 350g (Yashizweho uruhande 1), kandi irakomeye kandi yujuje ubuziranenge kubana, ntabwo byoroshye kugoreka.Kandi imfuruka yigitabo irazengurutse kugirango umwana arinde umutekano iyo ahindukiriye kurundi rupapuro.
Impano nziza yintangiriro yishuri hamwe n ibikinisho byumvikana kubana bato.
Umuvugizi-wohejuru cyane hejuru yijwi module, ntabwo arinyuma, ituma ijwi ryoroha kubyumva no gusobanuka.
Ijambo:
1. Kubitabo byumvikana, ntidushobora kugurisha ikindi kimwe kuri wewe muburyo butaziguye.Niba ubishaka, turashobora gukora ibintu bisa nawe ukurikije igishushanyo cyawe bwite hamwe namajwi.Ibitabo byose ni OEM yihariye.
2. Igihe cyacu cyo gutanga kiragenzurwa cyane kubera uruganda rwacu.Ubu hari imirongo 4 yumusaruro muruganda rwacu muri 2022, kandi twizera ko ubushobozi bwacu bwo kubyaza umusaruro buzuza ibyifuzo byawe kandi byizewe.
3. Korana natwe, uzumva ufite umutekano kandi uruhuke, kuko tuzavugurura imiterere yose kuri wewe, harimo ibikoresho fatizo, icyitegererezo cyambere, umusaruro mwinshi, kugenzura no kohereza amashusho, amashusho cyangwa guhamagara kuri videwo.
4. Niba hari ikintu cyacitse mugihe wakiriye umusaruro mwinshi, pls ntutindiganye kutwandikira ubwambere.Kandi turatanga kandi igice cyigice cyawe hamwe numusaruro rusange.
Kugirango ubisobanure neza, dore abakiriya bacu bafatanije kubisobanuro byawe.


text:
ubushyuhe bwacuibicuruzwa
Ibicuruzwa byintwari-Tech birimo ibicurane bikonjesha kandi bikonjesha amazi, imashini zikonjesha, chikeri ya glycol, chillers ya laser, chillers yamavuta, ubukonje bukonje nubukonje, imashini yubushyuhe, iminara ikonje, nibindi.Reba Byinshi
Kuri Twe
ibikoresho byo gukonjesha intwari-tekinoroji co.有限公司
Itinda ry'intwari-tech,ryashinzwe i深圳,穆纳塔拉Ya ya ya guangdong mu mwaka WA,2010年.Intwari-Tech Group Co...Byinshi>
Kuki Duhitamo
porogaramu
ibicuruzwaUrukurikiraneByinshi>
Imbaraga Zacu
iCyubahiro n'impamyabumenyi
Inkunga ya tekiniki na serivisi byumwuga,hamwe nimyitwarire myiza yumwuga,komeza uhuze ibyifuzo bya“ wowe”!Byinshi>
Imyaka Yo Kubara
YA冷水机Ibicuruzwa Bikurikirana Bikoreshwa,Ibipimo,Ibisobanuro,Ibisobanuro byanditse ibicuruzwa bikurikiraana bikoreshwa,Ibisobanuro,Ibisobanuro,Ibisobanuro,Ibisobanuro byanditse byandantse byandantsse
Kuramba Kandi Byiza
ImikorereIbicuruzwa Bikurikirana Bikoreshwa,Ibipimo,Ibisobanuro,Ibisobanuro byanditse ibicuruzwa bikurikiraana bikoreshwa,Ibisobanuro,Ibisobanuro,Ibisobanuro,Ibisobanuro byanditse byandantse byandantsse
serivisi ya tekiniki
(Vuba VubaIbicuruzwa Bikurikirana Bikoreshwa,Ibipimo,Ibisobanuro,Ibisobanuro byanditse ibicuruzwa bikurikiraana bikoreshwa,Ibisobanuro,Ibisobanuro,Ibisobanuro,Ibisobanuro byanditse byandantse byandantsse
真菌Kandi Byoroshye
IkoranabuhangaIbicuruzwa Bikurikirana Bikoreshwa,Ibipimo,Ibisobanuro,Ibisobanuro byanditse ibicuruzwa bikurikiraana bikoreshwa,Ibisobanuro,Ibisobanuro,Ibisobanuro,Ibisobanuro byanditse byandantse byandantsse


text:
Ruhango: Bari gusenya inzu zubatswe abayobozi bahugiye mu kwamamaza
Mu kagari ka Nyamagana mu murenge wa Ruhango hamaze gusenywa inzu 12 muri 20 zabaruwe zubatswe bitemewe n’amategeko mu nkengero z’umugi wa Ruhango. Ubuyobozi bw’Akarere buvuga ko izi nzo zose zubatswe amanywa n’ijoro bashaka guca abayobozi mu rihumye bahugiye mu kwamamaza abakandida Perezida.
Ba nyiri inzu zasenywe bo bavuga ko abayobozi b’imidugudu bababwiraga ko bari kubaka bitemewe ariko bazacibwa amande gusa.
Zainabu Niwemugore umwe mu basenyewe wo mu mudugudu wa Ruhuha ati “Njyewe natangiye kubaka, inzu igeze kuri rento (hejuru y’amadirishya) ubuyobozi bwaraje bumbaza niba mfite ibyangombwa nti ‘hoya’ bambwira ko nzacibwa amande. Ariko baraje barayisenya yose bayishyira hasi igiye kuzura. Ubu byanyobeye.”
Abasenyewe benshi ni abo mu kiciro cy’abantu baciriritse, bose usanga bavuga ko batari bazi iby’amategeko agenga imyubakire kuko batariho banubaka mu mugi.
Francois Xavier Mbabazi uyobora Akarere ka Ruhango we yihanangiriza abaturage bubaka batamenyesheje ubuyobozi kandi badakurikije amategeko agenga imyubakire.
Mbabazi ati “Bubatse bagendeye ku kuba abayobozi bahugiye muri iki gihe cyo kwiyamamaza kw’abakandida, batangira kubaka amanywa n’ijoro. Inzu zose turi gusenya zubatswe rwihishwa muri iki cyumweru kimwe.”
Uyu muyobozi avuga ko bagifite gahunda yo gusenya inzu zose zubatswe mu kajagari.
Mu murenge wa Ruhango mu kagari ka Nyamagana Kugeza habaruwe inzu 20 zigomba gusenywa zubatswe muri iyi minsi micye, 12 zimaze gushyirwa hasi kuva muri week end ishize.
Christine NDACYAYISENGA
UM– USEKE.RW/Ruhango


text:
via http://facebook.bangmedia.org
Aya ni amafoto twabakusanyirije asekeje dukoresheje urubuga rwa google asekeje cyane,bityo nawe ntubyihererane ngo useke wenyine,numara kuyareba uyasangize n’abandi.
Aba bo bari birukanywe mu nzu bahitamo kuryama hanze Hano ni umunyapolitiki yahuye n’indaya mu kabari.
PoLITIKI"Bite,mfite imyaka 32 ndi umunyapolitiki kandi ndi umunyamurava" !!
INDAYA nayo iti "Bite !mfite imyaka 29 ndigurisha kandi ndi isugi".
UMUKOBWA "Icyana wanguriye iPHONE 6" !!?
UMUHUNGU "Icyana mfite ikibazo cy’amatwi ntabwo ndi kubasha kukumva neza".
Hano ho ni umukecuru,umusaza,umugore n’umugabo we,buri umwe yabonye undi atangira kungira kugira ibyifuzo bitandukanye.
UMUKECURU abonye umugore "Iyaba byibura narinteye nkawe byonyine".
UMUGORE NAWE ABONYE UMUKECURU "Iyaba byibura nagiraga gusa Diamonds ze".
UMUGABO NAWE IBYIFUZO BYE ABONYE UMUSAZA "Iyaba byibura narimfite amafaranga ye yonyine".
UMUSAZA NAWE ATI "Iyaba byibura uriya mugore we yari uwajye byonyine".
Iyi FOTO nayo irerekana uburyo umukobwa aba yifashe kuri telefone iyo ari kuvugana naba bantu,1.Iyo ari kuvugana n’umukunzi we.
2.Kuvugana n’inshuti ye.
3.Iyo ari kuvugana na mama we.
4.Iyo ari kuvugana n’umuntu uri kumuhata ibibazo cyangwa yapinze


text:
Minisiteri y’ubuhinzi n’ubworozi mu Rwanda imaze igihe ikora gahunda [imara imyaka 5] imenyerewe ku izina rya PSTA (Strategic plan for the transformation of Agriculture) ifasha abahinzi n’aborozi gukora neza bunguka. Mu gihe harimo hasozwa PSTA ya gatatu, kuri uyu wa gatanu tariki 21 Mata 2017, iyi Minisiteri ndetse n’abafite aho bahuriye n’ubuhinzi bateraniye i Kigali mu nama nyunguranabitekerezo.
Iyo nama yibanze ku kureba ibyagenze neza ndetse n’ibitaragenze neza muri PSTA3 izarangira muri Kamena umwaka utaha wa 2018 ndetse no gukusanya ibyifuzo by’ ibizashyirwa muri PSTA4 iri gutegurwa.
Abahinzi bitabiriye iyi nama basabye ko bajya bahabwa umwanya munini mu gutanga ibitekerezo ngo kuko ari bo baba muri ubwo buhinzi ndetse n’ubworozi.
Umwe muri abo bahinzi waganiriye na NONAHA.com witwa Gafaranga Joseph yatubwiye ko hari ubwo babona imyanzuro ibituyeho batarigeze babazwa icyo batekereza kuri iyo ngingo.
Ikindi yagarutseho ngo ni uko n’iyo babatumiye mu nama, batumirwa batunguwe bityo ntibabone umwanya uhagije wo gucukumbura ibizaganirwaho.
Aba bahinzi ikindi basanga kibabangamira ngo ni uko iyo batumiwe muri izi nama basanga inyinshi ziba zikorwa mu ndimi zitari Ikinyarwanda kandi ari cyo abahinzi benshi bumva.
Dr. Semwaga Auctave ushinzwe igenamigambi muri MINAGRI yavuze ko bagiye guhindura uburyo bakoragamo maze bagaha cyane agaciro ibyifuzo by’abaturage kuko usanga harimo ukuri kwinshi.
Yagize ati “Nibyo koko abahinzi hari byinshi bavuga ukumva bifite ukuri kuko ari bo baba cyane muri uyu murimo. Ibyifuzo byabo twabyumvise kandi tugiye kwiga ku buryo bunoze byakubahirizwa”.
Muri iyi nama yabaye hagaragajwe ko PSTA3 yafashije abahinzi ibashyiriraho gahunda zitandukanye nka Twigire muhinzi, Nkunganire, Girinka, kongera imbaraga mu kuvomera imyaka ndetse no kubashakira amasoko meza .
Ariko n’ubwo bishimira byinshi abaturage bifuza ko muri PSTA4 hazashyirwamo ingengo y’imari yo kugurira abahinzi ibyuma bibika neza umusaruro kugira ngo ujye ugera ku isoko utangiritse.
Ikindi abahinzi bifuza ko Leta yabafasha ni ukubongerera amahugurwa ndetse no gushyiraho uburyo bunoze bwo kugezwaho amakuru y’iteganyagihe. Banasabye abashinzwe gutegura iyi gahunda kwiga ku buryo bwo guteza imbere ikorwa ry’ingemwe zitunganyirijwe mu gihugu .
Muvunyi Jean Claude


text: Amaze guhamagara abigishwa be cumi na babiri, abaha ububasha bwo kuganza roho mbi no kuzirukana, n’ubwo gukiza icyitwa indwara n’icyitwa ubumuga cyose. Dore amazina y’izo ntumwa cumi n’ebyiri: uwa mbere ni Simoni witwa Petero, na Andereya murumuna we; Yakobo mwene Zebedeyi, na Yohani murumuna we; Filipo na Baritolomayo, Tomasi na Matayo umusoresha; Yakobo mwene Alufeyi na Tadeyo; Simoni w’i Kana, na Yuda Isikariyoti wa wundi wamugambaniye. Abo cumi na babiri Yezu abohereza mu butumwa, kandi abihanangiriza agira ati «Ntimwerekeze mu karere k’abanyamahanga kandi ntimwinjire mu migi y’Abanyasamariya; ahubwo musange intama zazimiye z’umuryango wa Israheli. Aho munyura, muvuge ko Ingoma y’ijuru yegereje.


text:
Perezida Gatti Santana yabonanye na Perezida w’Inteko Rusange y’Umuryango w’Abibumbye
Uyu munsi, ku Cyicaro cy’Umuryango w’Abibumbye, i New York, Umucamanza Graciela Gatti Santana, Perezida w’Urwego Mpuzamahanga Rwashyiriweho Gukora Imirimo y'Insigarira y'Inkiko Mpanabyaha (IRMCT), yabonanye na Perezida w’Imirimo y’inama ya 77 y'Inteko Rusange y'Umuryango w'Abibumbye, Nyakubahwa Ambasaderi Csaba Kőrösi ukomoka mu gihugu cya Hongiriya.
Perezida Gatti Santana yabwiye Perezida Kőrösi ko yishimiye ko yatorewe kuba Perezida w’Inteko Rusange y'Umuryango w'Abibumbye, amushimira ubwitange bumuranga ku birebana n’imikoranire myiza hagati y’ibihugu no guteza imbere ubufatanye, imikorere irambye n’ubumenyi. Perezida Gatti Santana yaboneyeho umwanya wo kumubwira imirimo ashyize imbere muri manda ye nka Perezida wa IRMCT n’uko azibanda ku isozwa ry’imirimo ya IRMCT. Muri uru rwego, yamusobanuriye muri make intambwe nini IRMCT imaze gutera, cyane cyane ku byerekeranye n’imanza iburanisha. Perezida Gatti Santana yagarutse ku itangira ry’iburanisha ry’Urubanza Porokireri aburana na Félicien Kabuga, no ku iburanisha mu bujurire ry’Urubanza Porokireri aburana na Stanišić na Simatović biteganyijwe ko rizarangira mu mpera za Kamena 2023. Yasobanuye ko izi Manza zombi ari zo manza za nyuma zizaburanishwa na IRMCT kubera ko byitezwe ko abandi bantu bane bagishakishwa, barezwe n’Urukiko Mpanabyaha Mpuzamahanga Rwashyiriweho u Rwanda, bazaburanishirizwa mu Rwanda.
Perezida Gatti Santana yakomeje ashimangira ko ubufatanye bw’ibihugu bigize Umuryango w’Abibumbye n’inkunga yabyo mu nzego z’ingenzi z’imirimo ya IRMCT ari ngombwa cyane, nko mu byerekeranye no kubahiriza irangizwa ry’ibihano, gushaka ibihugu byakwakira abantu bagizwe abere hamwe n’abafunguwe, ibirebana n’imanza zo gusuzugura Urukiko, ndetse n’ibijyanye n’ingengo y’imari ya IRMCT.
Mu gusoza, Perezida Gatti Santana yagaragaje impungenge zikomeye aterwa no kuba ibikorwa by’abantu bahakana n’abapfobya jenoside ndetse n’abashimagiza abantu bahamwe n’ibyaha by’intambara bigenda byiyongera mu duce twinshi ku isi maze avuga ko ari ngombwa kurwanya ibyo bikorwa.
Ku ruhande rwe, Perezida Kőrösi yashimiye Perezida Gatti Santana kubera ayo makuru arambuye yamugejejeho. Yavuze ko azirikana ibibazo IRMCT ifite muri iki gihe, birimo ibyerekeranye n’ubufatanye bukenewe maze avuga, muri rusange, no ku byerekeranye n’ubutabera mpuzamahanga n’ihame ry’uko abantu bagomba kubazwa no kuryozwa ibikorwa byabo.
Perezida Gatti Santana ari i New York, aho biteganyijwe ko azageza ku Nteko Rusange y’Umuryango w’Abibumbye Raporo ngarukamwaka ya cumi ya IRMCT, ku itariki ya 19 Ukwakira 2022. Kuva yatangira imirimo ye ku itariki ya 1 Nyakanga 2022, ubu ni bwo butumwa bw’akazi bwa mbere agiyemo ku Cyicaro cy’Umuryango w’Abibumbye.


text:
Isomo rya 1: Abanyatesaloniki 4,1-8
Bavandimwe, ikindi kandi, bavandimwe, turabasaba tubinginga muri Nyagasani Yezu ngo mwifate ku buryo bushimisha Imana, nk’uko twabibigishije; ni ko musanzwe mubigenza, ariko noneho nimurusheho. Muzi kandi amategeko twabahaye muri Nyagasani Yezu ayo ari yo. Dore icyo Imana ibashakaho: ni uko mwaba intungane, mukirinda ubusambanyi. Ahubwo buri wese muri mwe amenyere kwifata, agumane ubumanzi n’ubwiyubahe, yange gutwarwa n’irari nk’abanyamahanga batazi Imana. Kandi ntihakagire ucumura ku uwo bava inda imwe, cyangwa ngo amurenganye muri ibyo, kuko Nyagasani azahana abagenza batyo, nk’uko twabibabwiye, tubihanangiriza. Koko rero, Imana ntiyaduhamagariye kwandavura, ahubwo yaduhamagariye kuba intungane. Ni na yo mpamvu usuzugura aya mategeko, atari umuntu aba asuzuguye, ahubwo aba asuzuguye Imana yabashyizemo Roho Mutagatifu wayo.
Zaburi ya 96 (97),1-2, 5-6, 10ab.12
Uhoraho ni Umwami! Isi nihimbarwe,
abaturiye inkombe nibasagwe n’ibyishimo!
Igicu cy’urwijiji kiramukikije,
ubutabera n’ubutarenganya ni ikibanza cy’intebe ye.
Imisozi irashonga nk’ibishashara,
mu maso y’Uhoraho, Umutegetsi w’isi yose.
Ijuru riramamaza ubutabera bwe,
maze imiryango yose ikarangamira ikuzo rye.
Mwebwe abakunda Uhoraho, nimwange ikibi,
kuko amenya ubuzima bw’abayoboke be,
Ntungane, nimwishimire Uhoraho,
maze mumusingirize ubutungane bwe.
Ivanjili ya Mutagatifu Matayo 25,1-13
Muri icyo gihe, Yezu yabwiraga abigishwa be iby’ihindukira rye, maze abacira uyu mugani ati “Ingoma y’ijuru izagereranywa n’abakobwa cumi bafashe amatara yabo, bajya gusanganira umukwe. Batanu muri bo bari abapfayongo, abandi batanu ari abanyamutima. Abakobwa b’abapfayongo bafata amatara yabo, ariko ntibajyana amavuta yo kongeramo; naho abanyamutima bafata amatara hamwe n’amavuta mu tweso. Nuko rero umukwe atinze barahunyiza, bose barasinzira. Ariko mu gicuku akamu karavuga ngo ‘Dore umukwe araje, nimujye kumusanganira!’ Nuko ba bakobwa bose barabaduka, batunganya amatara yabo. Ab’abapfayongo babwira ab’abanyamutima bati ‘Nimuduhe ku mavuta yanyu, kuko amatara yacu agiye kuzima.’ Ariko abanyamutima barabasubiza bati ‘Ahubwo nimugane abacuruzi mwigurire, tutavaho tubura aduhagije twese.’ Igihe bagiye kuyagura umukwe aba araje; abiteguye binjirana na we mu nzu y’ubukwe, nuko umuryango urakingwa. Hanyuma ba bakobwa bandi baraza, barahamagara bati ‘Nyagasani, Nyagasani, dukingurire!’ We rero arababwira ati ‘Ndababwira ukuri: simbazi!’ Nuko rero murabe maso, kuko mutazi umunsi n’isaha.”


text:
Musanze: Ikigo nderabuzima cya Gacaca kigiye kuborohereza kubona serivisi z’ubuvuzi
Abatuye mu Murenge wa Gacaca mu Karere ka Musanze, ngo bajyaga bivuza bibagoye bitewe n’urugendo rurerure bakora bajya gushaka serivisi z’ubuvuzi ku bigo nderabuzima byo mu yindi Mirenge, bakagerayo barembye kurushaho kubera umunaniro.
Ikigo nderabuzima gishya kirimo kubakwa mu Mudugudu wa Kanama, Akagari ka Kabirizi mu Murenge wa Gacaca, abaturage bavuga ko nicyuzura kizabaruhura iyo mvune bamaranye imyaka myinshi.
Nyiraziraboneye Speciose, umwe mu baturage bo muri uwo Murenge, yagize ati “Abaturage b’ino aha muri aka gace, tujya kwivuriza ku Kigo nderabuzima cya Karwasa kiri mu Murenge wa Cyuve abandi bakajya kwivuriza ku Kigo nderabuzima cya Rwaza n’icya Murandi. Umurwayi ugiye kwivuriza hamwe muri ayo mavuriro, akora urugendo rutari munsi y’amasaha atatu akagerayo bimugoye. N’uwo aba ahetswe mu ngobyi, agerayo yarushijeho kuremba, n’abamuhetse bananiwe bitewe n’urugendo rurerure rwo kuzamuka imisozi cyangwa kunyura mu mihanda itagendeka”.
Ngo hari n’abarwara bakiganyiriza gukora urwo rugendo bikagera ubwo baremba, bakabura imbaraga zo gukora, bikabasubiza inyuma mu iterambere.
Ku babyeyi bagejeje igihe cyo kubyara, na bo ngo ryabaga ari ihurizo rikomeye nk’uko Mukansanga Rose yunga mu rya mugenzi we abisobanura.
Ati “Hari nk’uwo inda ifata nko mu masaha ya nijoro, muri kwa gushakisha abamuherekeza no gushyashyana ngo bamugeze kwa muganga, hakaba ubwo abyariye mu nzira bataramugezayo. Iki kigo nderabuzima barimo kutwubakira, kije tugisonzeye, ku buryo twumva n’ubungubu aho kigeze, twahita dutangira kucyivurizamo n’ubwo kitaruzura neza”.
Inyubako zinyuranye z’Ikigo nderabuzima cya Gacaca, ziri ku rwego rumwe n’izo ku ibindi bigo nderabuzima byubatswe mu buryo bugezweho. Imirimo yo kucyubaka ikaba igeze ku kigero cya 70%.
Biteganyijwe ko kizatangira gutanga serivisi muri Mutarama umwaka utaha wa 2022, kikazaba cyiyongereye ku bindi bigo nderabuzima 16 Akarere ka Musanze gafite kugeza ubu.
Umurenge wa Gacaca utuwe n’abaturage basaga ibihumbi 28, babarizwa mu Tugari 4 n’Imidugudu 24. Abagize ibibazo by’uburwayi, bivuriza ku bigo nderabuzima byo mu yindi Mirenge bihana imbibi nka Cyuve, Remera, Rwaza na Gashaki.
MENYA UMWANDITSI
Umunyamakuru wa Kigali Today/KT Radio


text:
Rwiyemezamirimo
Iyo Ukora Ibyo Ukunda Biragutunga-Gafotozi W’Umukobwa
Umukobwa wo mu Murenge wa Rusororo mu Karere ka Gasabo witwa Alvera Kwizera afite studio atunganyirizamo amafoto afata abakiliya be kandi yemeza ko bimutunze kuko abikora abikunze.
Kwizera afite studio iri i Kabuga aharebana n’amarembo ya Gare.
Yabwiye Taarifa ko yahisemo gutereka business ye hariya hantu kuko yasanze hakongera amahirwe yo kubona abakiliya kubera urujya n’uruza rw’abantu ruhahora.
Yatubwiye ko kuva akiri umukobwa muto yumvaga akunze gufotora, kandi akurana icyo cyifuzo.
Yatubwiye ati: “Kubera ko nabikundaga, byambibyemo igitekerezo cyo kuzisuganya ngashaka ibikoresho n’ahantu hameze neza ho gukorera aka kazi. Kubikunda bimpa imbaraga zo kubigira umwuga wanjye.”
Alvera Kwizera avuga ko gufotora, gutunganya no guha abakiliya amafoto ari ibintu byiza kandi bishobora gukorwa ahantu henshi.
Ikindi yatubwiye kimunezeza ni uko amafaranga akura muri kariya kazi, amufasha kwiyitaho nk’Umunyarwandakazi wihesha agaciro ntagire uwo ategera amaboko.
Yahaye akazi abantu babiri nabo bafite imiryango batunze.
Avuga ko muri kariya kazi aba ari kumwe na murumuna we kugira ngo amumenyereze uriya mwuga ukorwa n’abakobwa bacye kugeza ubu mu Rwanda.
Mu byo ateganya kugeraho harimo no kuzashaka ahantu mu Ntara z’u Rwanda yakorera kariya kazi.
Yatubwiye ati: “ Intego zanjye ni ukwagura ibyo nkora nkaba nabigeza no mu zindi Ntara n’ahandi hatandukanye.”
Avuga ko uko azagenda yagura ibikorwa bye, ari nako azaha akazi abandi kugira ngo nabo bazamure urwego rwabo rw’imibereho.
Ku rundi ruhande ariko, Alvera Kwizera avuga ko hari aho ajya gufotora agasanga ntibumva ko ari bubishobore.
Ngo abo bantu ntibiyumvisha ko umukobwa yashobora gufotora bikagenda neza.
Ati: “ Ikindi ni uko hamwe na hamwe njya kubafotora bakabanza kwibaza niba umukobwa yabishobora. Mbanza kubumvisha ko bishoboka kandi ko n’abakobwa natwe dushoboye.”
Mu magambo yumvikanisha kwihagararaho, Kwizera yatubwiye ko we icya mbere yiyumvamo ari icyizere yifitiye.
Iyo azaniye abakiliya ibyo yabakoreye ngo nibwo babona ko ‘kuvuga ko umukobwa atabasha gufotora neza ari ukwibeshya.’
Ibi ngo bimuha imbaraga zo gukora cyane no gukora ibintu byiza, nta gucika intege.
Ese ubundi kuki abantu bakunda amafoto?
Kugira ngo wumve akamaro k’amafoto byagusaba kwibuka uko ujya wumva umeze iyo ukumbuye umuntu runaka w’agaciro.
Ikinyamakuru cyandika ku bigwi bya ba gafotozi kitwa Pacific Dream Photography kivuga ko urukumbuzi ruterwa n’uko umuntu aba yarabitse mu mutwe we ibintu by’agaciro birimo ibyo yahuriragaho na bagenzi, imico yabo, isura yabo, imyambaro bakundaga n’ibindi ariko akaba amaze igihe atabibona ari byo bituma amafoto agira agaciro mu bantu.
Amafoto ni ikintu gifasha ubwonko kumva ko wa muntu n’imico ye bigihari n’ubwo yaba ari kure cyangwa yaritabye Imana.
Ikindi ni uko iyo umuntu yifotoje ifoto nziza akayoherereza mugenzi we aba amuhaye ubutumwa bw’uko ‘kure y’amaso atari kure y’umutima.’
Amafoto akuraho intera iri hagati y’abantu n’abandi, akabafasha kwegerana mu buryo runaka.
Iyo ubonye ifoto y’umuntu ukunda aseka, bigutera akanyamuneza nawe ugaseka, wayibona arira bikakubabaza.
Hejuru y’iyi ngingo y’uko amafoto akora ku byiyumvo by’abantu, hiyongeraho n’uko burya ba gafotozi ari abanyabugeni.
Abahanga bavuga ko mbere y’uko camera ifotora, burya ijisho rya gafotozi ari ryo riba ryafotoye mbere.
Niyo mpamvu abanyamakuru bajya bavuga ko gafotozi mwiza ashobora gufata ifoto imwe ikaba ivuga inkuru yose uko yakabaye.
Ni nk’aho gafotozi aba yafashe ibyabaye byose akabikubira mu ifoto nk’uko umunyabugeni abigenza iyo yitegereje ibibera hanze aha akabishyira mu gishushanyo kimwe.
Muri macye, amafoto ni ikintu cy’ingenzi mu kubika amateka y’abantu no kubahuza mu byiyumvo byabo hatitawe ku ntera ibatandukanya.


text:
Abagore bo mu muryango FPR Inkotanyi mu murenge wa Kimihurura wo mu karere ka Gasabo, mu nteko rusange yateranye tariki 12 Mutarama 2019, basabwe gushakisha icyo gukora ku badafite ikibinjiriza kuko guhora bateze amaboko basaba abagabo amafaranga ya buri cyose ari ukwisuzuguza.
Nkundimfura Rosette, umuyobozi ucyuye igihe w’Urugaga rw’abagore rushamikiye ku muryango wa RPF Inkotanyi mu murenge wa Kimihurura, avuga ko kubaka ubushobozi bw’umugore biri mu nshingano z’uyu muryango kuko atabashije guteza urugo rwe imbere atanabasha guteza imbere umudugudu atuyemo, akagari cyangwa Umurenge.
Nkundimfura Rosette yayoboraga uru rugaga arasimburwa kubera kubona imirimomu yindi ntara
Avuga ko umugore ushoboye yirinda kwisuzuguza, yagize ati “Umugore ushoboye niwe uzana impinduka, kandi si uwize kaminuza cyangwa ufite amafaranga menshi, ushoboye ni uzi neza icyo ashaka kandi ashoboye no kugikora, umugore udashoboye ni wa wundi wirirwa mu rugo, kuko iyo wirirwa mu rugo usaba umugabo amafaranga y’umunyu, urukweto rw’umwana, amafaranga y’ishuri ry’abana n’ibindi, mu by’ukuri uba urimo kumuvunisha, ariko kandi nawe uba urimo kwisuzuguza”.
Uyu mubyeyi asaba ko abagore bibumbira mu makoperative bagakora kuko ari bwo buryo bwo kubaka ubushobozi nabo bakagira uruhare mu iterambere, atanga urugero agira ati “Nk’ubu mu gutanga umusanzu w’umuryango, ntago waba usabiriza n’amafaranga 150 ntayo ufite ngo ubashe kugura umunyu, hanyuma nkubwire ngo utange umusanzu, na 500 ntayo wabona kuko urinda kujya gusaba ariko niba hari ibyo ushobora gukora na wa musanzu uzawubona ndetse n’uwo kuremerana uwubone kuko na byo buri mwaka tuba tubifite mu mihigo”.
Mukandori Fransine, umuyobozi mushya w’uru rugaga muri uyu murenge, avuga ko abagore bakwiye gutinyuka bagakorana n’ibigo by’imari, gusa avuga ko imyumvire ikiri inzitizi, yagize ati “Aho mbona hakiri intege nke ni mu myumvire, iki gihugu gifite amahirwe menshi cyane umunyarwandakazi ashoboye kuyabyaza umusaruro yatera imbere, iyo myumvire rero niyo tuzabafasha guhindura bakigirira icyizere bagakora kandi bashobora kugera kuri byinshi".
Avuga ko kuba abazunguzayi benshi ari abagore atari ikintu gihesha abanyarwandakazi agaciro ariko kandi ko bagiye kubakorera ubuvugizi kugirango babashe kujya mu masoko meza biteze imbere.
Bamwe mu bagore babyumvise mbere
Bamwe batangiye kwihangira imirimo
Nyirahirwa Winny utuye mu kagari ka Rugando mu murenge wa Kimihurura, ubu arikorera ibijyanye n’ubukorikora, akora ibikapu n’inigi bikoze mu masaro, ni ubumenyi yungutse ubwo yahagurukaga akajya gushakisha akazi aho yaje guhurira n’ababikora asaba ko bamwigisha.
Nyirahirwa Winny akora ubukorikori bushingiye ku masaro
Agira ati “Ibikorwa byange bishingiye ku masaro, nabitangiye mbibonye ku bagande mbona ndabikunze, hari mu 2010, ndabyiga nanjye ntangira kubikora nk’ubucuruzi, ndetse ngenda mbyigisha abandi bagore ubu maze kubyigisha abarenga 50 kandi birabatunze. Abantu bamwe basuzugura amasaro ariko jye nabibonyemo umugisha ukomeye, birantunze ku buryo ubu binyinjiriza nk’ibimbi magana atatu yaba make ntajye hasi y’ibihumbi ijana y’inyungu ku kwezi”.
Mukakarangwa Petronille we ni umucuruzi w’imbuto, yavuye ku gucururiza mu muhanda ariko ubu ageze ku rwego rushimishije, yabaye umuzunguzayi imyaka ibiri, arabireka akajya agenda ashyira imbuto abantu mu ngo, aza kubireka ubwo bubakirwaga isoko ahitwa mu myembe muri Kimihururo ari na ryo akoreramo kugeza ubu.
Ni akazi kateje imbere Mukakarangwa kuko ubu ageze ku mutungo utari munsi ya miliyoni icumi kuko yaniguriye inzu.
Mukakarangwa Petronille
Aba babyeyo bose bavuga ko babikesha imiyoborere myiza y’igihugu iha agaciro iterambere ry’umugore, bavuga kandi ko kuba mu rugaga rw’abagore rushamikiye ku muryango RPF Inkotanyi byabafashije kuko ari urubuga bahuriramo bakagirana inama zibateza imbere kandi uw’intege nke akunganirwa.


text:
[wptab name=’Isomo: Intangiriro 32′]
Isomo ryo mu gitabo cy’Intangiriro 32,23-32
Iryo joro Yakobo arahaguruka, ahagurukana n’abagore be uko ari babiri, n’abaja be uko ari babiri, ntiyasiga abana be cumi n’umwe; nuko yambuka umugezi wa Yaboki. Arabambutsa bose, yambutsa n’ibyo yari atunze byose. Yakobo asigara aho wenyine. Haza umugabo akirana na we, kugeza mu museke. Abonye ko adashoboye gutsinda Yakobo, amukora ku mutsi wo ku nyonga y’itako, igihe bari hasi ku butaka, itako rirakuka, rikuka bagikirana. Wa mugabo aramubwira ati «Ndekura ngende, dore umuseke urakebye.» Yakobo ati «Sinkurekura utampaye umugisha.»
Undi aramubaza ati «Witwa nde?» Ati «Nitwa Yakobo.» Undi ati «Ntibazongere kukwita Yakobo, ahubwo Israheli, kuko wakiranye n’Imana n’abantu, kandi ugatsinda.» Yakobo aramubwira ati «Ndakwinginze, mpishurira izina ryawe.» Undi ati «Izina ryanjye urarimbariza iki?» Nuko amuha umugisha, awumuhera aho ngaho. Aho hantu Yakobo ahita Penuweli (bisobanura ngo ‘Mu maso y’Imana’), agira ati «Kuko nahaboneye Imana mu maso, nkarenga nkabaho.»
Izuba ryarashe arenga Penuweli, agenda acumbagira itako.[/wptab]
[wptab name=’Zaburi ya 16 (17)’]
Zaburi ya 16 (17), 1a.2, 3, 4b-5, 7, 8b-15
Uhoraho, ndenganura!
Ba ari wowe uncira urubanza,
ijisho ryawe rirebe aho ukuri guherereye!
Wasuzumye umutima wanjye,
ungenzura nijoro, ndetse urangerageza,
ntiwagira ikibi unsangana:
ururimi rwanjye narurinze gucumura.
nakomeje kunyura mu nzira wategetse,
mpamya intambwe mu mayira yawe,
ibirenge byanjye ntibyadandabirana.
Garagaza impuhwe zawe zahebuje,
wowe ukiza abiringira ububasha bwawe,
bagahonoka batyo abahagurukiye kubarwanya.
umpishe mu gicucu cy’amababa yawe,
kure y’abanyarugomo banyaze ibyanjye,
n’abanzi gica bantangatanze impande zose.
Umutima wabo wapfukiranywe n’ibinure,
umunwa wabo ukavugana agasuzuguro.
Ngabo baransatiriye, none bamaze kungota;
bampozaho ijisho bashaka uko bangarika ku butaka.
Bameze nk’intare ikereye gushihagura,
mbese nk’igisimba kibunze mu bwihisho.
Uhoraho, haguruka! Ubatere, ubahashye!
Inkota yawe ninkize umubisha!
Uhoraho, ukuboko kwawe nikubameneshe, bave mu bantu,
bacike mu bantu no ku isi.
Uwo ni wo mugabane ubagenewe muri ubu bugingo!
Inda yabo niyuzure ibyo wabazigamiye,
n’abahungu babo babiboneho babyijute,
basigarize n’abana babo bakiri ku ibere.
Naho jyewe birakwiye ko nzareba uruhanga rwawe;
ninkanguka, nzanyurwa n’uburanga bwawe.
[/wptab]
[end_wptabset]